50. edizioa agurtzeko, sokak, zirkoa, dantzak eta sua!\nLau eguneko maratoiaren ostean, gaur, abenduak 8, amaituko da Durangoko Azokako 50. edizioa. Jendez lepo izan dugu Azoka lau egun hauetan, eguraldi zoragarria, egitarau oparoa... eta azken eguna ere ez da atzean geratuko. Izan ere, amaiera ikusgarria izango du mende erdia bete duen kulturaren plazak: zirkoa, sua, sokak eta dantzak!\n4. egunean, Eskutitzak, Loreak, Esne Beltza, irakurmen-txakurrak...\nBide erdia baino gehiago egin dugu jada, baina Azokan badago oraindino zer egin eta zer ikusi! Laugarren egun honetan ere, abenduaren 7an, ez da aspertzerik izango kulturaren plazan.\nBideo-jokoak, kafiek, gogoetak, munstroak eta argizaiolak 2. egunean!\nKonturatu orduko, Durangoko Azokako bost eguneko maratoiaren lehenego eguna igaro dugu jada! Ikasle Egun jendetsuaren ostean, asteburuari ondo etorria emango diogu gaur, abenduak 5, eta eguraldi ederragaz gainera.\nAzokako informazioa eskura "Durangaldea app" aplikazioagaz!\nDurangaldeari eta Azokari buruzko oinarrizko informazioa jaso nahi duzu? Non aparkatu, zer ikusi, albisteak irakurri eta autobusen ordutegiak kontsultatu gura dituzu? Bada, Gerediaga elkarteak martxan jarri duen "Durangaldea app" doako aplikazioaren bidez, Azokari eta Durangaldeari buruzko oinarrizko informazioa jaso ahal izango duzu zure sakelako telefonoan.\nEz galdu kontzertu eta zuzeneko guztien zerrenda!\nHau da, egunez egun, 50. Durangoko Azokan, Plateruenan eta Ahotsenean joko duten taldeen eta ordutegien zerrenda osoa:\nDurangon badira beste hainbat ekintza azoka egunetan!\nDurangoko Azokatik antolatzen ditugun 250 ekitalditik harago, badira, azoka egunetan, beste ekimen batzuk. Hona hemen izango direnetako batzuen zerrenda:\nIhesaldi bat egin nahi duzula? Euskara ikastaro bat jaso barnetegi batean? Sari horiek lortzeko aukera daukazu #igerrak_50DAInstagram lehiaketan parte hartuz gero. Igerrak, Instagrameko Euskal Komunitateak, eta Durangoko Azokak antolatu dute elkarrekin lehiaketa, Zornotzako Barnetegiaren eta Eroskiren laguntzarekin. Durangoko Azokaren egunetan egingo da, eta sariak, zozketa bidez eta argazki onenaren artean banatuko dira.


Ondarroa eta Bermeoko irrintzilarien lekukotzak jaso dituzte 'Erraiak' dokumentalean - Lea-Artibai eta Mutrikuko Hitza : Lea-Artibai eta Mutrikuko Hitza\nOndarroa eta Bermeoko irrintzilarien lekukotzak jaso dituzte 'Erraiak' dokumentalean\nNekane Akarregi ondarrutarrak eta Mikel Iruskieta eta Marisa Uriarte bermeotarrek irrintziagaz daukaten harremana azaldu dute 'Erraiak' produkzioan; esperientziak Euskal Herriko hainbat irrintzilarigaz kontaktuan jartzeko aukera eman die\nNekane Akarregi irrintzilaria, Ondarroako Zapato Azulean.\nEkain Martinez de Lizarduy antropologoak eta Arteman Komunikazioaren Artisauak taldeak lankidetzan egindako dokumentala da Erraiak. Irrintziaren gaineko informazioa batzea falta zela ikusita jarri zen harremanetan han-hemenkako irrintzilariekin Martinez de Lizarduy; tartean, Nekane Akarregi ondarrutarragaz. “Gure amak beti botatzen zituen uxuak, kalean nahiz etxean. Nagusiagoak entzunda ikasi zuen. Simon Badiola ondarrutarra aipatzen zuen, esate baterako”, gogoratu du. Akarregi 15 urte bueltan zeuzkala hasi zen irrintzika, “olgetan eta ama imitatu nahian”, eta Artelan kultur elkartearen erraldoien barruan eta lagun artean ere botatzen zituen, baina urte batzuk pasatu behar izan ziren jendeaurrean irrintzika hasteko. Lekeitioko sanantolinetako irrintzi lehiaketan irten zuen plazara, amagaz batera. “Ez nuen ama lotsatzerik nahi; ez nuen plazara atera nahi ondo botatzen jakin arte”, nabarmendu du.\nMarisa Uriarte irrintzilari bermeotarra.\nMarisa Uriarte bermeotarrak, 71 urtegaz, zantzue edo irrintzia indartsu botatzen jarraitzen du. Ondo aspaldian geratu da 15 urte ingurugaz mendian lagun arteko giroak animatuta bota zuena. “Bermeon amaiera elegantea eman nahi izaten diogu, eta aitak esanda jakin nuen arnasa azkenerako gorde behar dela, ondo amaitzeko”, azaldu du. Horren inguruan berba egin du Akarregik. “Dokumentalean ikusi dugu Euskal Herriko punta bateko edo bestekook, denok, daukagula oinarri bera: irrintziak arnas bakarra, luzera bat eduki behar du, eta ondo amaitu behar da. Arnasa gorde egin behar duzu amaierarako”.\nBermeoko Irrintzilari elkarteak «modu naturalean» bultzatu nahi izan du irrintzia\nBermeon, taldean ere bai. Bermeoko Irrintzilari elkarteko kide eta sortzailea da Mikel Iruskieta. Taldearen babesean baino ez da atera Iruskieta irrintzia botatzera. “Bermeoko Irrintzilari elkartearen helburua modu naturalean irrintzia sustatzea izan da, ikastarorik gabe, hainbat belaunalditako jendea bildu, musika euskalduna entzun eta irrintziak elkarregaz egitea; batek bestearengandik ikasteko”.\nMikel Iruskieta, Erraiak dokumentaleko fotograma baten.\nIkasi nahi horretan, eta aurrekoen testigantza jasota gera zedin, herriko alaba Regina Araluze irrintzilari ezagunari elkarrizketa egin zioten, eta hil ondoren, omenaldia Lameran.\nEuskal giroagaz eta kantuagaz lotuta ulertu dute irrintzia Nekane Akarregiren etxean. “Giro aproposa egon behar da nik uxua botatzeko. Batzuei barruak husteko balio izaten die; ez da nire kasua. Niri barruak ez badit laguntzen, korapiloa egiten bazait, ezin izaten dut bota. Eta beste batzuek orduantxe botatzen dute indartsuena”, esan du. Marisa Uriartek egoera bietan ikusten du bere burua. “Niri neuri jai giroan zein protesta giroan etortzen zait botatzeko gogoa. Haginak erakusten ditut irrintzia botata”, nabarmendu du Uriartek.\nMarisa Uriartek lotsak baztertzea eskatzen du; irrintzi guztiak direla eder\nIrrintzia “kutsakorra” da, bermeotarraren ustez. “Batak bota, eta hurrengoak bata bestearen atzetik datoz. Lehenengoa bota behar da, hala ere; eta horixe kostatzen da gehien. Niri neuri ez, egia esan. Lotsak albo batera utzi eta botatzea; horixe eskatzen diet belaunaldi berriei, geurea jagoteko; denak dira irrintzi ederrak”, esan du.\nIrrintzia, osasuntsu. Irrintziak daukan osasunaz galdetuta, sasoiko ikusten du Akarregik Ondarroan, eta indartsu dago Bermeon ere Mikel Iruskietaren ustez. Bermeon irrintzia “hazi” egin da Iruskietaren iritziz. “Natural bihurtu da; irrintzia bizia da, unibertsala eta laburra; barrutik sortzen dena. Dokumentala ikusita harrituta geratu naiz bakoitzak irrintzia botatzeko edukitzen dituen arrazoiekin”, gehitu du.\nNekane Akarregik dio irrintzia indibiduala modura dela kolektiboa\nEta zer da irrintzia irrintzilarientzat? “Gauza txiki bat, eta era berean, handia. Txikia, arnas bakarra delako, baina handia ere bai, ze norberetzat da emozioa, boterea, indarra,.,.. Eta entzuten duenarentzat da harrara, emozioa, oilo ipurdia, jaia, bizipoza eta dantzan ipintzen duen zerbait. Zer gehiago nahi duzu arnasa bakarragaz? “, esan du Akarregik. Horregatik, Akarregiren ustez, irrintzia indibiduala eta kolektiboa da; biak. “Denon artean sortzen dugun gauza da, altxorra, geurea, eta ezagutzera ematekoa. Gainera, euskal jendea batzen den edozelako ekimen ekitaldian dauka lekua irrintziak”, nabarmendu du.\nDokumentalaren balioaz. Akarregik, Iruskietak zein Uriartek beharrezkoa ikusten zuten irrintziaren gaineko dokumentala egitea. “Garrantzitsua da herriari gure kulturaren balioa erakustea; horren falta egon da”, esan du Uriartek. Erraiak herrietan proiektatuta, mezu hori jaso ezeze, zabaldu ere egingo dela gogoratu dute.\nTalde sentimendua indartu zaie dokumentalean parte hartu dutenei. “Ikusi dut irrintzia maite duen lagun asko gaudela, eta nahikoa sakabantuta ibili garela orain arte”, esan du Iruzkietak. Uriartek dio beste gauza batez ere jabetu dela bera: irrintzilariek egiten dutenagatik daukaten poza eta harrotasuna.


"Borondate oneko enbaxadorea" k La Palma Biosferaren Munduko Erreserbaren balioak zabalduko ditu | Consumer\n"Borondate oneko enbaxadorea" k La Palma Biosferaren Munduko Erreserbaren balioak zabalduko ditu\nHainbat pertsona ospetsuk erakunde honen lana eta helburuak nazioartean ezagutzen lagunduko dute.\nLa Palma Biosferaren Munduko Erreserban egindako lanak zabaltzen laguntzeko, erakunde horrek zuzentzen duen partzuergoak atzo onetsi zuen “borondate oneko enbaxadorea” figura sortzea. Figura berri horrek erakunde honen lana eta helburuak zabaltzen eta zabaltzen lagunduko du.\nPertsona ospetsu horiek beren partaidetza erakundearen lanari helaraziko diote, eta nazioartean mezu bat igorriko dute beren jarduera profesionalen eta karisma pertsonalaren bidez. Enbaxadoreak uharteari lotutako pertsona ospetsuak izango dira, zientziaren, kulturaren, hezkuntzaren, enpresaren eta kirolaren hainbat arlotan dute jatorria, baina UNESCOk La Palma Biosferaren Munduko Erreserba izendatu izana frogatzen duten balioak defendatzeko eta zabaltzeko konpromiso komuna dute.\nHala, erreserbak onura aterako dio jendearen, gobernuen eta erakundeen arreta erakartzen duten pertsona famatu horien ospeari, eta, beraz, La Palmara begira dezakete, bai bakoitzaren jarduera-eremuan, bai proiektu edo herrialdeetara egiten dituzten bisitetan. Gainera, UNESCOk uhartea Biosferaren Mundu Erreserba izendatzeko zituen helburuak beteko dituela bermatzen duten ekimen, proiektu eta misioei lagunduko diete, ziurtatu zuen Perestelok.\nbiosfera erreserba La Palma-eu


Berunaren eragina osasunean | Consumer\nBerunaren eragina osasunean\nBeruna metal astun toxikoa da pertsonentzat, batez ere, nerbio-sisteman lesioak eragin ditzakeen haurrentzat eta hainbat arazo fisikorentzat.\narabera: Ostirala, 2013ko urtarrilaren 04a\nJostailuek, txikienek hain pozgarria izan arren, arriskutsua izan dezakete osasunerako. Eta ez eztarria trabatzea eragin dezaketen pieza txikiengatik bakarrik. Batzuetan, arriskua ikusezina da, beruna duen pinturarekin gertatzen den bezala. Berunagatiko intoxikazioa arazo kezkagarria izan zen aspalditik, baina, aplikatutako arauei esker, metalarekiko esposizioa murrizten ari da 1970etik. Hala ere, duela urte batzuk, milaka ale kendu ziren merkatutik, margoek gehiegi zutela ikusi baitzuten. Artikulu honetan, beruna osasunerako zergatik arriskutsua den deskribatzen da, eta zenbait aholku aipatzen dira arriskuak saihesteko. Sintoma nagusiak zein diren, nola diagnostikatzen den eta berunagatiko intoxikazioaren tratamendua zein diren ere adierazten da.\nBeruna etxean: ura, jostailuak eta hautsa\nMinbizia Ikertzeko Nazioarteko Agentziak (IARC) berun ez-organikoa gizakientzat kartzinogeno gisa sailkatzen du. Osasun-arazorik ez izateko, 70eko hamarkadaz geroztik dago araututa metal hori AEBn. eta Europa. Baina, gaur egun, arau horiek ez daude indarrean munduko herrialde guztietan.\nIzan ere, zaila da berunetik urrun egotea. Duela hamarkada gutxi arte, eraikuntzan erabili zen eta, gaur egun ere, hodietan eta etxe askoren pinturan aurki daitezke. Duela urte gutxi arte ere gasolinan zegoen. Eta erabilera azken urteotan arautu den arren, metal astun oso zaila da ingurumenetik. Horregatik, 70eko hamarkada baino lehen eraikitako etxeek metal horren maila altuak izan ditzakete.\nOMEren arabera, haurtzaroan egiten diren adimen-atzerapenen kasuen% 13 berunagatiko poluzioari egotz dakioke\nLeku askotan egon arren, poluzio-biderik ohikoenak iturriko ura eta lurzoruko hautsa dira. Hoditerietatik edo soldadura zaharretatik askatzen diren berun-partikulak ditu urak. Pintura zaharrak dira metal horren beste iturri bat, etxeko hautsean egon daitekeena eta, ondorioz, haurrak eskura dituen objektu askotan egon daitekeena.\nHaur txikiek arrisku handiagoa dute bi arrazoirengatik: lehenik eta behin, beren nerbio-sistema sentikorragoa delako heldugabea izateagatik; eta, bigarrenik, eskuak eta objektuak ahora eramateko ohituragatik. Hala, nahi gabe jan daiteke, bai jostailuaren pinturan, bai beste objektu batzuetan edo giroko hautsean.\nTxikiak, beren organismoa bete-betean garatzen dutenak, sentiberagoak dira beren eragin toxikoekiko. Metal horrek lesioak eragin ditzake nerbio-sisteman, portaera-arazoak eta ikasteko arazoak ditu, adibidez hiperaktibitatea. Era berean, hazkunde motela, pubertaroa atzeratzea, gortasuna, buruko mina eta oroimena eta kontzentrazioa galtzea eragin ditzake. Arazoa ez da garrantzitsua, izan ere, Osasunaren Mundu Erakundeak (OME) egindako azterketa baten arabera, haurtzaroan gertatzen diren adimen-atzerapenen kasuen %13 berunaren bidez kutsa daitezke.\nBerunetik eratorritako arriskuak saihesteko aholkuak\nIzan ditzakeen ondorioengatik, oso garrantzitsua da haurrak ahalik eta garbien ibiltzen diren lekuak zaintzea. Era berean, haurtxoen eskuak eta oinak maiz garbitzea gomendatzen da.\nEtxe zahar batean bizi bagara, hoditeriak eta pinturak berritzea ez dago beste erremediorik. Etxean obrak egiten badira, komeni da txikitik urrun edukitzea egiten den bitartean, eta, posible ez bada, kontu handiz garbitzea. Hoditeriak zaharrak badira, hobe da ur hotza erabiltzea janaria prestatzeko edo edateko, ur beroak kantitate handiagoan eramaten baitu metal hori.\nZoritxarrez, ez dago beti etiketa informatiborik produktu baten pinturak beruna duen ala ez adierazten duena, baina prebentzio-ekintza errazak egin daitezke haurrak metal horretara ez agertzeko:\nHaur bati jostailuak oparitu nahi bazaizkio, hobe da berriak izatea; berrerabiltzen badira, erretiratutako jostailuen zerrendakoak ez direla egiaztatzea komeni da.\nHobe da produktu homologatuak eta bermea dutenak aukeratzea.\nJostailuez gain, erne egon behar da jostailuzko bitxiekin eta kosmetikoekin.\nTxikia berunezko iturri baten eraginpean egon daitekeela uste bada, zure pediatrarekin partekatzeko arriskua dago. Metalezko mailak neur ditzaketen test errazak daude. Beste informazio-iturri baliotsu bat U.S Consumer Product Safety Comission-en web orria da, eta jostailuetako eta haurren berunari buruzko informazio zehatza ematen du.\nBerunagatiko intoxikazioa: sintomak, diagnostikoa eta tratamendua\nUmeek arrisku handiagoa dute intoxikatzeko; izan ere, jokaerak ahora eraman ohi dituztenez, ageriago daude. Beruna digestio-aparatuak irentsi eta xurga dezake edo arnasketa-sistemaren bidez arnastuta. Organismoan sartu ondoren, odoletik zirkulatzen du globulu gorriekin batera, eta gibela, giltzurruna, hezur-muina eta nerbio-sistema zentrala bezalako ehunetan banatzen da. Handik aste batzuetara, partikulak hezurretara pasatzen dira, eta han, modu geldoa eta ez toxikoan jalkitzen dira; hala ere, zenbait egoeratan, mugitu gabe, haurdunaldi edo botika batzuen eraginez, berriz mugi daitezke hezurretik. Gehienak gernuak iraizten ditu.\nAdierazpen klinikoak odoleko berun-mailekin korrelazioan daude, eta haurrengan, berriz, narriadura intelektuala, 10 mg/dl-ko balioekin. Esposizioa uste baino ohikoagoa da. OMEren azterketaren emaitzen arabera, hamar haurretik lauk dute mineral horren maila altua odolean.\nBerunagatiko intoxikazioaren diagnostikoa zaila izaten da, sintomak ez baitira zehatzak izaten maiz. Neurririk erabiliena odoleko partikulak eta zink-protoporfirina zehaztea da.\nTratamendu honen bidez, esposizio-iturria eta agente kelanteak urruntzean datza (metal astunak desagerrarazten dituzten mineralen, bitaminen eta aminoazidoen tratamendua, produktu toxikoen ekoizpena murrizten du), eta metal mailaren eta pazientearen klinikaren araberakoa da tratamendua, hau da, pazienteak emandako sintomen eta miaketa fisikoaren eta miaketa osagarrien emaitzen araberakoa.\nintoxicación-eu osasuna plomo-eu prevención-eu


Arrasate pasealekua itxi dute, kale bihurtzeko lanekin hasteko - Arrasate - 2015-03-02 - Goiena.eus\nArrasate pasealekua itxi dute, kale bihurtzeko lanekin hasteko\nJokin Bereziartua Lizarazu 2015-03-02 15:32\nUdala eta Foruen plazen arteko errepide zatia kale bihurtuko dute. Argazkia Udala plazako biribilgunetik dago aterata.\nArrasate pasealekua kale bihurtzeko lanak hastear dira eta horretarako atzo, astelehena, errepide zatia erabat itxi zuten. Sei hilabete iraungo dute lanek, eta amaitzerakoan, oinezkoek zein bizikletek izango dute lehentasuna Udala eta Foruen plazan arteko errepide zatian; desbideraketen berri ematen duten seinaleak jarrita daude dagoeneko. 2014ko apirilean aurkeztu zitzaien proiektua herritarrei.\nDesbideraketei dagokienez, kanpoko ibilgailuei gomendatzen zaie saihesbideak erabiltzeko. Aretxabaleta, Elorrio zein Bergaratik datozenei, Arrasateranzko edozein guneetarako egin beharreko mugimenduetarako saihesbidea erabiltzea gomendatzen zaie, eta Gesalibar-Garagartza edota Uribarri-Erguin guneetara badoaz Olandixoko tuneletik jarraitzea, herri barruko kaleak ahalik eta gutxien erabiliz: "Mugimendu horiek guztiak gutxituz gero, Uribarri eta San Andresen arteko lotura Loramendi eta Uribe kaletik barrena egiteak ez luke inolako arazorik ekarri behar", diote Udaletik.\nBarruko mugimenduak gutxitu\nUdala plazako (Iker moduan ezaguna) biribilgunetik San Andresera joateko, esaterako, Uribe auzoaren atzealdetik sar daiteke, eta Mondragon Unibertsitatetik irten. Kontrako noranzkoan ere egin daiteke hori da, San Andrestik Munarrera sar daiteke leku berberetik. Hala ere, Udalaren asmoa da barruko mugimenduak ahalik eta gehien gutxitzea, beste mugikortasun eredu bat sustatuz eta arrasatearren ongizatea hobetzen saiatuz: "Helburua litzateke estresa, kutsadura atmosferikoak, eta ibilgailu motordunen erabilera masiboak sortzen dituzten gaixotasun eta gainontzeko kalte guztiak ahalik eta gehien murriztea".


Hiru kasu berrirekin, zertxobait igo da herriko intzidentzia tasa - Azpeitia - uztarria.eus\nHiru kasu berrirekin, zertxobait igo da herriko intzidentzia tasa\nDorleta Agiriano Lai 2021-09-09 13:14\n203,68tik 210,25era igo da intzidentzia tasa Azpeitian, eta eremu horian jarraitzen du. Bestalde, Araban, Bizkaian eta Gipuzkoan %4aren bueltan jarraitzen du positibotasun tasak, baina ehunekoak gora egin du Nafarroan.\nEusko Jaurlaritzaren Osasun Sailak argitaratu berri duen txostenaren arabera, azken orduetan hamar kasu positibo baieztatu dituzte Urola Kosta eskualdean, bezperan baino sei gutxiago. Atzo egindako PCR eta antigeno probetan hiruna emaitza positibo izan dira Azpeitian, Zarautzen eta Zumaian. Orion, berriz, kasu bat baieztatu dute. Eskualdeko gainontzeko udalerrietan ez dute kasu berririk atzeman. Azpeitian zertxobait gora egin du 100.000 biztanleko azken hamalau egunetako intzidentzia tasak; 203,68tik 210,25era igo da, eta eremu horian jarraitzen du herriak.\nBestalde, azken orduetan egindako proben emaitzak kontuan hartuta, Urola Kostako hainbat herritan behera egin du intzidentzia tasak: 100,76tik 50,38ra jaitsi da Aian, 390,12tik 260,08ra Aizarnazabalen, 283,74tik 258,7ra Azkoitian, 333,85etik 256,81era Zestoan eta 193,34tik 183,17ra Zumaian. Hala eta guztiz, Azpeitian bezala beste zenbait udalerritan ere gora egin du kasu metatuen tasak; hain justu, 65,23tik 81,54ra igo da Orion eta 111,36tik 119,93ra Zarautzen. Beizaman eta Errezilen hutsean jarraitzen du tasak. Hortaz, eremu horian jarraitzen dute, momentuz, Azkoitiak, Azpeitiak, Oriok, Zarautzek nahiz Zumaiak.\nHego Euskal Herrian 315 kasu positibo baieztatu dituzte atzo egindako proben bidez, bezperan baino 11 gutxiago. Positibotasun tasak nabarmen egin du gora Nafarroan, %4,1ekoa izan baitzen asteartean egindako probetan, eta %5,9koa izan zen atzo. Araban, Bizkaian eta Gipuzkoan, baina, antzeko mantendu da ehunekoa: proba egin zuten pertsonen %4,2k eman zuten positibo asteartean, eta %4,1ek atzo.\nCOVID-19ak jotako 41 lagun ospitaleratu zituzten atzo Osakidetzaren ardurapeko erietxeetan, bezperan baino zazpi gutxiago. Eusko Jaurlaritzako Osasun Sailak jakinarazi du, bestalde, gaur egun 193 pertsona daudela gaitz horregatik ospitaleratuta; 57 dira ZIUn daudenak.


EAJ-PNVk martxoaren 8rako deiari erantzungo dio Euskadiko hiriburuetan bere herri ...\n26 OTS 18\nEAJ-PNVk martxoaren 8aren kariaz mundu mailan planteatu den greba deialdiari erantzungo dio EAEko hiriburuetan egingo diren 15 minutuko elkarretaratzeekin. Kontzentrazio hauetara deituta daude talde jeltzalea erakunde ezberdinetan ordezkatzen duten emakume eta gizon guztiak. Euzkadi Buru Batzarrak gaur arratsaldez egin duen batzarrean erabaki du beste alderdi politikoek eta talde sozialek egun horretan egingo dituzten ekimenekiko begirune osoz, bere herri kargudunek martxoaren 8rako planteatzen diren aldarrikapenak aldezteko eta sustatzeko modurik eraginkorrena dela kargudun hauek beren eginkizun eta arduretan jarraitzea eta, aldi berean, 15 minutuko elkarretaratze honetan, gizarteari deitzen zaio, eta bereziki gizonei, berdintasuna lortzeko erronkari atzerapen gehiagorik gabe ekiteko. EBBren aburuz benetako berdintasuna lortzea emakume eta gizon guztioi dagokigun ataza da eta, beraz, elkarretaratze hauetan herri kargudun guztiak egongo dira, genero batekoak zein bestekoak. Nafarroan, EAJ-PNVk bat egingo du Nafarroako Parlamentuak Ganbera aurrean bost minutuz egingo duen elkarretaratzearekin. EBBk era berean adierazi du bere alderdikideek talde feministek eta gizarte eragileek deitutako elkarretaratze edo ekintzetan parte hartzeko edo ez hartuko dituzten erabakiak errespetatuko dituela.\nAstelehenero Sabin Etxean egin ohi duen batzarrean, Euzkadi Buru Batzarrak bere egin ditu protesta hauen deitzaileek aldarrikatzen dituzten helburuak. Helburu horien artean dago esparru guztietan emakume eta gizonen arteko benetako berdintasun eraginkorra lortzea eta, bereziki, lan merkatuari dagokionez, zeinetan emakumeek gizonek baino prekarietate handiagoa pairatzen duten eta gizonak saritzen eta emakumeak zamatzen dituen arrakala ematen den. Indarkeria matxista desagerraraztea eta emakumeek esparru pribatuan ematen duten zaintza dira EAJ-PNVk aldarrikatzen dituen beste helburuak. EBBk era berean uste du emakume eta gizonen arteko benetako berdintasun eraginkorra dela gizarte honen daukan helburu ezinbestekoa eta atzeratu ezin den eskakizuna.\nJeltzaleen aberri exekutibak, era berean, ezinbesteko jotzen du helburu hori lortzeko bidean erakundeek egin dezaketen lana. Horretarako, talde jeltzaleak, martxoaren 9an, ate irekien jardunaldia egingo du Sabin Etxean, emakumeek arteari eta kulturari egin dioten ekarpen eskerga ikusgarri egitea xede\nPrestatu den egitarauko protagonistak emakumeak izango dira eta 17:00etan emango zaio hasiera Txaro Arrazola (Gasteiz, 1963), Lide Kaltzada (Busturia, 1977) eta Andrea Abalia (Bilbo,1984) artisten lanen erakustaldiarekin. Hiru sortzaileek hitzaldi bat eskainiko dute bertan 19:00etatik aurrera. Ordu bete geroago hasiko da Sol Maguna, Loli Astoreka eta Gemma Martinez aktoreen Lalulu Teatro taldearen `Tipos de tipas´ antzezlana “antzezlan berriaren entsegu orokorrerako publikoari dei egiten dioten hiru aktoreren istorioa da. Dena dago prest baina ez dira oso ados jartzen. ‘Tipos de tipas’ da emakumeen arteko hizketaldia, emakumeak dira protagonistak eta emakumeak dira hizpide. Monologoak eta esketxak. 2. Kateko dokumentala ere izan liteke. `Tipos de Tipas´ antzezlanak pentsatzera eramango gaitu baina, batez ere, barrea eragingo digu…. eta, asko, gainera” esan dute antzerki konpainiako kideek. Musikak emango dio amaiera Sabin Etxeko jardunaldiari emakumeek osatutako Elgoibargo Sustrai Akordeoi Taldeak eskainiko duen kontzertuarekin. Haurtzaindegi zerbitzua eskainiko da 18:00etatik 21:00etara bitartean. Sarrera doakoa izango da emakume zein gizonentzat.


indarkeria-ezaren historia | Bideahelburu\nPosts Tagged 'indarkeria-ezaren historia'\nIndarkeriarik gabeko ekintza eta gertakarien datutegia\n«Gertakariak ez direnean idazten, ez dira kontatzen edo ez dira gogoratzen, gertatu ez balira bezela da». Anónimo Liburu batek orrialde kopuru mugatua du beti, eta beste ekintza asko ezagutzera emateko gogoz geratu ginen. Horregatik, “Indarkeriarik gabko 500 ekintzak” liburuko ekintzak\n23 Ekaina, 2013 / No comments\nIndarkeriarik gabeko 500 ekintza\nBidea Helburu taldeak Euskal Herriko eta nazioarteko 500 ekintza eta gertaera jaso ditu liburu batean. Antimilitarismoa, genero bereizkeria, ingurugiroa, giza-eskubideak, Euskara…. eta beste gai askorekin lotutako ekimenen kronika laburrak dira, kronologikoki bilduak. Garai klasikoan hasi, XIV mendean zerrenda hazi eta


Argia :: Gilles-Eric S�ralini, transgenikoen ikerle erasotua\n2013ko maiatzaren 22a | Azken eguneraketa 11:28 Gizartea\nNet Hurbil Gilles-Eric S�ralini, transgenikoen ikerle erasotua\n2010-05-23\t2 0 Follow @pellozubiria\nEye Fletch gunetik hartutako argazkiak kattagorri edo urtxintxa erakusten du artoa jaten. Europan 100.000 hektarea baino gehiagotan hazten da arto transgenikoa, eta gurean Nafarroan ereindako arto guztiaren herena baino gehiago GEO da. Behin eremu batean GEOa ereinez gero, inguruko beste landareak kutsatzen ditu polinizazioa dela eta. Labore horretaz elikatzen diren animaliak ere kutsatzen ditu, ez soilik ukuilukoak, baita basoan libre bizi direnak ere. Jan dituzten landareetako pozoiak pilatzen dituzte berengan. �Lurralde batean ereindako landareen hamarretik bat transgenikoa baldin bada, ezingo duzu kutsadura kontrolatu�, delkaratu du S�ralinik. �Horregatik ez da farmazia landu behar soroetan, kontrolatu ezin delako�. Sinadura bilketa dabil sarean zientzialari frantses ospetsu bati ikerlanean bakean jarraitzen utz diezaiotela eskatzeko. Europan pixkanaka zabalduz doazen Genetikoki Eraldatutako Organismo (GEO) edo transgenikoek dakartzaten arriskuak aztertu... eta salatu egiten ditu.\nZientzia aldizkari ilun bateko txoko batean plazaratutako ikerlanak lurrikara eragin lezake... baldin eta Monsanto bezalako korporazio ahalguztiduna gezurtitzat uzten badu. Horixe lortu du Gilles-Eric Séralini biologoak, eta erraldoia benetan haserretu zaio.\nSéralinik Joël Spiroux de Vendômois, François Roullier eta Dominique Cellier-ekin batera International Journal of Biological Sciences aldizkarian honako ikerlana plazaratu zuen iaz: “Genetikoki Aldatutako hiru arto bariatek ugaztunen osasunean dauzkaten eraginak erkatuz”. Ikerlanaren oinarria izan da baloratzea Monsantok genetikoki aldatutako bere artoez egindako aditu txostenak. Horrela esanda, ez dirudi hain kontu larria.\nBaina hala da GEOak komertzializatzen dituztenentzako. Jakina denez, GEOak dira landareak beste espezieen edo abereen geneak txertatu zaizkienak, eta ondorioz azken urteotako lege neoliberalen arabera patentez babestuak. Urteak behar izan dira Alemaniako epaile batek Monsanto behartu zezan ordura arte inori eman gabeko datuak ikerlari independenteei ematera. Aurretik, GEOok giza osasunean dauzkaten eraginei buruzko ikerketa bakarrak Monsantok berak, ekoizleak, plazaratutakoak ziren.\nSéraliniren taldeak laborategiko arratoi batzuk hiru hilabetez elikatu ditu munduan gehien saltzen diren genetikoki aldatutako artoetako hirurekin: NK603, MON 810 eta MON 863. Aldiz, beste arratoiak arto naturalez bazkatu dituzte. Hiru hilabete horien buruan, ikerlariek garbi frogatu dute arto genetikoki aldatuz elikatu arratoiengan giltzurrunetako eta gibeleko arazoak sortu direla, beste arratoietan ez bezala. Gainera, hiru hilabete gutxiegi direnez, ikerketa bi urtez luzatu beharra aldarrikatu dute.\nOndorio hauek arazo bat baino gehiago sortu diote Monsanto multinazionalari. Alde batetik, GEO horiez bazkatutako animaliei kalteak eragin diezazkietela erakusten dute. Bestetik, hain denbora laburrean abere horien osasunak aldaketak nozitu baditu, pentsatzekoa da epe luzeagoan kalte nabarmenagoak izango dituela.\nAzkenik, nahiz eta ikerlana ondorioetan hain urrun iristen ez den, ondoriozta liteke gizakiarengan ere kalteak eragingo lituzketela labore transgenikook. Arto eta soja transgenikoak normalean ez dira erabiltzen gizakiaren otorduetarako, baina horien eratorriak –soja lezitina, esate baterako– jaki industrialetan ausarki zabalduta daude. Gainera, transgenikoz alhatutako azienden okela jan duen gizakiarengan eraginik ba ote duen ikertu beharko litzateke.\nAzkenean tabu bat hautsi du Gilles-Eric Séralinik ikerketa honekin, erakutsi baitu transgenikoak ekoiztu eta saltzen dituen multinazionalak berak egindako ikerketak ez direla fidatzekoak. Tabuak birrintzea ez zaio debalde atera Séraliniri: Association Française des Biotechnologies Végétales erakundeak prentsa oharrez zabaldu du Séralinik ez duela inolako sinesgarritasun zientifikorik. Unibertsitatean aurrera asko egiteko seinale txarra Séralinirentzako.\nSoroak ez bihurtu farmazia\nGilles-Eric Séralini (1960) biologoa ikerlari eta irakaslea da Normandiako Caen hiriko unibertsitatean. Zientzia aldizkarietan argitaratutako lanez at, dozena bat liburu plazaratua du, ezagunenetakoak Ces OGM qui changent le monde eta Génétiquement Incorrect direlarik. Aurten bertan Nous pouvons nous dépolluer (Kutsaduratik libra gaitezke) kaleratu du.\nHala ere, bioteknologiako enpresen lobbya –tartean multinazionalok ordaindutako zientzialariak– haserrarazi duena ikerketak eta liburuak baino gehiago Séralinik komunikabideetan ozenki esan dituenak dira. Telebistan bidenabar.\nGreenpeace erakundeak GEOei buruz egindako La guerra de los cultivos transgénicos film interesgarrian –Internetez ikus daiteke– Séralinik esplikatu zituen laborategian gai horiek ikertzeko zeuzkan arazoak eta lortutako emaitza batzuk aurreratu ere bai. Bide batez, kazetariari aitortu zion beste ikerlari asko bezala urte batzuetan bera ere erosita eduki zuela Monsantok.\nInternational Journal of Biological Sciences aldizkariko artikulua dela, eta azken liburuak direla, beste bi elkarrizketa luze egin zaizkio Frantziako telebistetan, bat France 3 kate publikoan –hau ere ikusgai Internetez– eta hori izan da oihartzun handiena eman diona. Bertan kazetariak errespetu oso handiz utzi zion mintzatzen Séraliniri, ez alferrik baita GEOetan munduko aditu nagusietakoa, eta Europako Elkartearen aholkularia.\nSéraliniri elkarrizketa interesgarria Ana Tagarrok egin zion Vocento taldeko egunkariekin banatzen den XLSemanal gehigarrirako, gero beste gune aurrerazale txiki ugarik zabaldu dutelarik. Bertan ikerlariak argi esplikatzen du zergatik eta zertarako aldatzen diren genetikoki landareak: pestizidak eduki ditzaten.\nMonsantok Roundup belar-hiltzailea saltzen du –Glisofatoa da molekula– eta transgeniko gehienak egin dira pozoi horri eta pestizida gehiagori bizirauteko. Pozoiek inguru osoa suntsitzen dute... Monsantok patentatutako GEO landareak ezik. Nola ez dute arriskurik izango pozoiz betetako landareok?\nHala ere, legearen hutsuneaz eta herritarren ezjakintasunaz baliatzen da Monsanto pozoien kalteez froga klinikorik egin ez dadin. Edozein botikak –ondo dakite transgenikoen multinazionalek, funtsean farma industria da-eta haien jabea– merkatura ateratzeko froga luzeak gainditu behar ditu, laborategian estreina, animalietan gero, gizakietan azkenik... Transgenikoei botiken legedia aplikatu behar litzaieke, landareak pozoiez betetzea delako teknika honen oinarria, baina orain artean multinazionalek lortu dute kontrol horiei ihes egitea.\nSéralini eta bere taldeak 3 hilabete laburreko esperimentuak burutu dituzte arratoiekin Caengo unibertsitatean. Elkarrizketan irakasleak ozen dio arratoi emeen odolean %20-%40 gehitzen direla triglizeridoak, koipea, azukrea %10, gibela %7 handitzen dela, giltzurrunetan kalteak azaltzen direla. Hiru hilabetetan lehen sintomak ikusi badira, arratoiok zer nozituko lukete arto transgenikoa bi urtez janez gero? Eta haurtzaro osoa koipe edo azukre transgenikoak dauzkaten opil industrialez elikatu diren haurrek?\nEz da kasualitatea teknologia genetikoarekin nekazaritza industrialak giza elikadura osoa lau laboretan zentratu izana: artoa, soja, garia eta arroza. Aldiz, askoz landare mota gehiago jan beharko genituzke eta lekuan bertan ekoiztuak, Séraliniren ustez.\nLandareak patentatzearen kontra dago ikerlaria. “Lortu behar dugu landalurra famazia ez bihurtzea”. Baina baikor dago: oraindik libra gaitezke kutsaduratik.\nInformazio gehiago: - International Journal of Biological Sciences aldizkariko artikulua\n- Labore transgenikoen gerra, Greenpeaceren filma bost ataleetan gaztelaniaz\n- Gilles-Eric Séralini-ri elkarrizketa France 3 telebista publikoan\n- Séralini-ren azken liburua: Nous pouvons nous depolluer!\n- Séraliniri Ana Tagarrok egin elkarrizketa Red de Permacultura gunean\n- Sciences Citoyennes gunean Séraliniren aldeko sinadura bilketa


Gaztebizz - Gazte Informazioa - Kirolak - Bizimeta\nTxirrindularitza eta BTT : Bizimeta\nBizikleta bidezko hiriarteko garraio publiko sistema da. Bizikleta estandarrak eta bizikleta elektrikoak daude eskuragarri. Bizkaian zehar garraio praktiko, azkar eta jasangarria bermatzen duen bizikleta-flota sistema da.\nBizikletak alokatzeko guneak kokatu dira hainbat herritan eta bertara joan, makinan zure txartelarekin identifikatu eta bizikletan ibiltzeko prest! Bidaia amaitzean, edozein gunetan itzuli dezakezu bizikleta.\nTxartela lortzeko kontratu bat egin behar da eta gero, erabiltzen dugun bakoitzean Creditrans txartelarekin ordain daiteke.


Joseba Terreros\t2007-05-11 02:00 Zinema kritikak\nPeter Parkerrek lortu dau azkenean superheroiaren betebeharrak eta Mary Janerenganako maitasuna orekatzea. Baina ekatxa dator. Spidermanen mozorroa bat-batean eraldatuko da. Kontuak kontu, pelikula gogaikarria da, bizitasun bakoa, txarra eta betelan nahiz moralkeria merkeaz betetakoa. Umeak be abroziduteko modukoa.\nJoseba Terreros\t2007-04-23 02:00 Zinema kritikak\nThriller psikologiko honek berenberegi jorratzen dau Internetek informazinoa eskuratu eta hartu-emonak lantzeko ekarri dauen bide barriari buruzko gaia. Hasikereak itxura ona dauka, baina, aurrera egin ahala, erritmoa moteltzen da.\nJoseba Terreros\t2007-04-13 02:00 Zinema kritikak\nFilmaren alderdi teknikoak ikusgarriak dira, batez be burruketan erabilitako koreografiak, baina komikietatik ataratako estatika hori hiperbolikoegi agiri da: heriotzak neurriz kanpokoak dira, armadak sinistuezinak eta politika auziak ezin gatxagoak.\nJoseba Terreros\t2007-03-22 01:00 Zinema kritikak\nBilgarri ederrez jantzitako arima bako istorioa azaltzen jaku. Itxura klasikoko melodrama bat saldu gura izan deuskue, baina The painted veil nortasun eta sendotasun bako filma da; ondo eginda egonagaitik be, ez gara haregaz luzaroan gomutatuko.\nJoseba Terreros\t2007-03-14 01:00 Zinema kritikak\nVenus komedia dramatiko bat da, baina erdikinean lotzen da, ez aurrera, ez atzera. Pelikula honetan alkar sekula ulertuko ez dabela emoten daben personen arteko hartu-emonen gaia jorratzen da; horri umorea, gizarte desbardintasunak eta sentsualidade ukutu interesgarria gehitu behar jakoz.\nJoseba Terreros\t2007-03-07 01:00 Zinema kritikak\nZuri-baltzean egindako film honetan pertsonaien arteko hartu-emonak estereotipotik hur-hurren dagoz eta gidoia hutsuneak beteten ahalegintzen da isiluneen konspirazino ilun, nahasgarri eta gogaikarrien bitartez.\nJoseba Terreros\t2007-03-01 01:00 Zinema kritikak\nHonako hau gomuta historikoa berrikusteko lana da eta, ondorioz, ezelako gozagarri barik jasotako gerra eszena gordin eta ikaragarriak ikusteko aukerea dago, indarkeriaren krudelkeria agirian iminteko.\nJoseba Terreros\t2007-02-23 01:00 Zinema kritikak\nHonako hau Koldo Serra bilbotarraren lehenengo film luzea da eta, gorabeherak gorabehera, lan txukuna egin dauela esan beharra dago. Narrazinoa argia da eta kontakizunak aurrera egiten dau eten barik; horregaitik, ikusleek ez dabe interesik galtzen, ez dabe pelikulea bertan behera ixten.\nJoseba Terreros\t2007-02-21 01:00 Zinema kritikak\n'Das leben der anderen' aukeratua izan da ingelez eginda ez dagoan filmik onenaren Oscar saria irabazteko eta, filma ikusita, argi dago ez dana kasualidadea, ez dana ideologia kontua. Laburbilduz, film sendoa eta ona.\nJoseba Terreros\t2007-02-16 01:00 Zinema kritikak\nIstorio honi esker, Leonardo DiCapriok Oscarretarako beste izentapen bat jadetsi dau eta, antza danez, antzezle dramatikorik onenaren estatutxua eskuratzeko aukera handiak daukaz.\nJoseba Terreros\t2007-02-13 01:00 Zinema kritikak\nWill Smith-en jarduna ona izanagaitik be, zelanbaiteko betekadea eragiten deusku, kredituetan izan ezik, ia eszena guztietan azaltzen jaku eta. Ganera, kontakizuna ez da bape barritzailea.\nJoseba Terreros\t2007-01-31 01:00 Zinema kritikak\nFilm honek kritika onak jadetsi ditu Alemanian eta ikusle ugari hurreratu dira zinema aretoetara, kontakizun honetaz gozetako asmotan. Edozelan be, paisajeen edertasuna eta sentimentuen indarra gorabehera, pelikuleak ez dau aparteko ezer eskaintzen, ez gauza barririk, behinik behin.\nJoseba Terreros\t2007-01-25 01:00 Zinema kritikak\nStranger than fiction hainbat gairi oratzen deutson komedia da, berbarako errealidade gris, triste eta goibela ostentzen daben hainbat usadiok menperaturiko persona baten askapen bidea, sorkuntza krisialdi batek atrapautako idazle baten obsesinoak eta etsipena, bizitzearen ohikeria...\nJoseba Terreros\t2007-01-19 01:00 Zinema kritikak\nIdazle baten neskalaguna hilik agertzen da, ustez bere buruaz beste egin ostean, baina protagonistearen ustez hipotesi horrek ez dauka ez hankarik ez bururik. Filma entretenigarria da eta tarte on bat pasetako aukerea eskaintzen dau, baina berehala ahaztuko jatzue.\nBabel, Urrezko Globo Saria Film Onenari\nJoseba Terreros\t2007-01-15 01:00 Zinema kritikak\nPelikula honetan hiru istorio nahastau eta alkarregaz buztartzen dira, ahul eta makalgunez jositako gizateria honen gainbeherearen barri emoteko. Gidoia zoragarria da, distiratsua eta argia.\nJoseba Terreros\t2007-01-09 01:00 Zinema kritikak\nLemming bildur eta mamuen ganeko filma da, errealidade eta fantasiaren arteko eremu labankorrera zanga egiten dauena. Kontakizunaren hasikerako zatia irrazionaltasunaren gaia jorratzeko beren beregi atondu dabe, baina, lehenengo tarte hori gainditua, desengainua azalduko da, kontetan gura dauen guztia sinisgatxa dalako.\nJoseba Terreros\t2007-01-05 01:00 Zinema kritikak\nProtagonisteak segurtasun jagole modura egiten dau behar gauez eta gizartean hoztasun eta ardurabakotasuna besterik ez dau igarten. Filmak barruko istorio baten barri emoten deusku, erritmo apal eta motela erabiliz.


Iruñako dama. Arabako Arkeologia Museoa. "Kultura etxez etxe" - kulturaraba - web.araba.eus\nIruñako dama. Arabako Arkeologia Museoa. "Kultura etxez etxe" - kulturaraba\nIruñako dama. Arabako Arkeologia Museoa. "Kultura etxez etxe"\nnull Iruñako dama. Arabako Arkeologia Museoa. "Kultura etxez etxe"\n“Kultura etxez etxe”, Aldundiaren kanpaina etxean kulturaz gozatzeko. Gaur pieza hau Arabako Arabako Arkeologia Museotik ekartzen dizuegu.\nIruña-Veleia, Billoda - Tresponde. Ikusgai eta seinaleztatuta dagoen aztarnategia.\nXIX. mende erdialdean topatu zen emakume eskultura eta eskua, aldiz, 1983an. Jainkosa edo enperadorearen emaztea?\nArgibide gehiago: Arabako Arkeologia Museoa


Afari arinak eta elikagarriak bero egunetan | Consumer\nAfari arina eta elikagarria egiteko, gantz ase eta kaloria gutxiko platerak hartu behar dira kontuan, oso gozoak ez direnak eta barazkien eta fruten bidez hidratatzen direnak.\nUdan, elikadura-ohiturak aldatu egiten dira. Urteko sasoi honetan kontsumitzen diren produktuak eta neguan kontsumitzen direnak desberdinak dira: neguko menuetan zopak, pureak eta plater landuenak dira nagusi, eta udan, berriz, prestatze fresko eta errazak. Klima hobetzeak eta orduak gehitzeak aire zabaleko jarduera gehiago programatzera bultzatzen du; hala, gauez ere, erraz egiteko moduko platerak eta freskagarriak bilatzen dira, beroa arintzeko. Hona hemen zergatik den garrantzitsua afari arin eta elikagarriak egitea, aste osorako adibide zehatzak eskaintzen dira eta afari elikagarria zer ez den zehazten da.\nZergatik afaldu behar dugu arin?\nAfaria lo egin aurreko azken bazkaria da; beraz, ez da gomendagarria afari oparoak eta gehiegizko energetikoak egitea oheratu aurretik. Gainera, askotan, udak lagundu egiten du pisua irabaztea eragin dezaketen ohiturak desantolatzen, eta ez da komeni elikagai oso koipetsuak edo hiperkalorikoak neurriz gain hartzea.\nUdan, oro har, ohiko erritmoa galtzen da: ohetik jaikitzeko eta lotara joateko ordua aldatu egiten da, eskolako ordutegiak desagertu egiten dira eta laneko ordutegiak askotan aldatzen dira, ariketa fisikoa egiteari uzten zaio aldizka… Horregatik guztiagatik, komeni da denbora pixka bat gordetzea jarduera fisikoren bat edo ariketaren bat egiteko eta elikadura-ohiturak eta hartuneak antolatzeko eta berregituratzeko. Egoera horretan, afari arinak dira gomendagarriak, hau da, kaloria gutxiko afariak, koipe eta elikagai hiperkaloriko gutxikoak eta gozoegiak ez direnak.\nUdan pisua hartzea: oporrek 2 kilo oroigarri uzten dizkizutenean\nZergatik izan behar dute elikagarriak?\nNutrizio-eskakizunak ez dira aldatzen udatik negura; beraz, kalorien, proteinen, karbohidratoen eta koipeen ekarpena negutik udara arte mantendu behar da, non eta ez duen erabat bereizten egiten den jarduera fisikoaren maila. Horrek esan nahi du elikagaiek energia- eta nutrizio-baldintzak bermatu behar dituztela, bai neguan bai udan.\nAldiz, premia hidrikoak, eta, beraz, elementu mineral batzuenak, handitu egin daitezke, batez ere izerdia handitzen bada. Horregatik, barazkiak, barazkiak eta frutak ur ekarpen ona duten bazkari eta afariak gomendatzen dira.\nAfari arinak eta elikagarriak diseinatzeko, gauza hauek bermatu behar dira:\nAberatsak izan behar dute barazkietan eta frutetan.\nEz dute koipe askorik izan behar.\nElikagai proteikoen eta karbohidrato ugariko elikagaien eduki ertaina izan behar dute.\nZer ez da afari arina eta elikagarria?\nElikatze-hartze desorekatuak edo nutrizio-urritasunak eragin ditzaketenak ezin dira janari arin eta elikagarritzat hartu. Beraz, ez litzateke egokia izango fruta egunero afaltzea edo gauero ogia tomatearekin eta hestebetearekin jatea, elikadura-egiturak baitira, eta horrek desoreka eragin baitezake elikaduran. Horrek bitamina- eta mineral-falta eragingo du batzuetan, eta proteina- edo zuntz dietetiko-gabezia beste batzuetan. Horregatik, garrantzitsua da dietista-nutrizionistari galdetzea, dietaren nutrizio-orekari buruzko zalantzarik izanez gero.\nAfari arin eta elikagarrien adibideak… aste osorako!\nHona hemen aste osorako afari arin eta elikagarrien adibide batzuk:\nAstelehenetan. Tomate-zopa eta angurria. Txerri-solomoa plantxan patatatxo labean erreta. Jogurt gaingabetua.\nAsteartea. Kanonigoen, erremolatxaren eta soja-kimuen entsalada. Legatza papillote erara, baba zuriekin. Meloia.\nAsteazkena. Udako entsaladilla (patata, leka berdea, azenarioa, ilarrak, tomatea, arrautza gogorra eta atuna; oliba-olioarekin). Fruta-mazedonia gazta fresko (koipe gutxikoa) irabiatuarekin.\nOstirala. Kinua salteatua berenjenarekin eta kalabazinarekin. Tortilla frantsesa. Abrikota.\nLarunbata. Gazta freskoaren entsalada eta tomatetxoak. Landare-proteinazko hanburgesa. Aranak.


Amets Txurruka garaile XXIV. Mª Isabel Clavero Memorialean-Lea-Artibai eta Mutrikuko Hitza : Lea-Artibai eta Mutrikuko Hitza\nAmets Txurruka garaile XXIV. Mª Isabel Clavero Memorialean\nLas Rozas-en (Madril, Espainia) egiten den Mª Isabel Clavero Memorialean nagusi izan da Amets Txurruka Etxebarriko txirrindularia. Txirrindularitza denboraldiari amaiera emanez, urtero, hainbat txirrindulari biltzen dira aurten 24 urte bete dituen memorialean parte hartzeko. Txirrindulari amateur, ex profesional eta profesionalen bilgune izan zen zapatu arratsaldean Las Rozas.\nAmets Txurruka txirrindularia.\nUrtero modura, profesionalak izan ziren parte hartzen azkenak. Lasai irten ziren eta lehen bi bueltak elkar zaintzen igaro zituzten. Caja Rural taldeko txirrindulariek hartu zuten burua eta bi buelta falta zirela Amets Txurrukak tropela atzean uzteko behar zuen abantaila hartzea lortu zuen. Marcos Garcia eta Delio Fernandez atzean izan zituen Caja Ruraleko txirrindulariak, baina, ezin izan zuten harrapatu. Besoak altzatuta igaro zen Txurruka helmugako pankarta azpitik.


Eta zuk, BBK Salako fan horrek, zer egingo zenuke BBK Salan urte osoan egiten diren ekitaldi guztietarako sarrera baten truke?\nIrrintzi berri bat sortu arte garrasi egin, burua astindu ilerik gabe gelditu arte, eskuan metxeroa hartu eta hiriko bazter guztietan piztu eta piztu, Atsegin dut etengabe sakatu…\nEhunka kontzertu eta poesia emanaldi, oholtza gainean atzo eta gaurko musikaren mituak, formatu txikiko opera saioak, airean kulunkatzeko dantza ikuskizunak…eta askoz ere gehiago duzu zain, BBK Salaren fan handia zarela frogatzen badiguzu. Urte osorako sarrera bythefeiz.\nIrabazi puntuak. Zu izan zaitezke mundu osoko fan handiena. Jarri ezazu sagua sutan.\nHatz erakusleari tirita bat jarri eta hasi. Atsegin dut sakatzen. Edo gure twittereko tuitei RT ematen. Gure web orrian iruzkinak egiten. Irrintzometroa frogatzen. Barruan duzun poesia idazlea atera ezazu eta egunen batean errima ederrak oparitzen hasi zaitez. Zure lagunei gure lagun egiteko proposatu.\nNoiz hasten den? Orain bertan abiatu eta abenduaren 15era arte. Sare sozialetan froga batzuk argitaratuko ditugu puntuak irabaz ditzazun. Epaimahai bat adi-adi egongo da, gure sareetan ea zer diozun, irabazlearen izena abenduaren 15ean plazaratzeko.\nOrain zurea da erronka. BBK Salan urte guztirako sarrera bat duzu zain.


26 artista hautatu dituzte ‘Geuretik Sortuak’ proiektuan parte hartzeko – KULTUR SHAREA\nIazko abenduan eman zen ezagutzera Udalbiltzak antolatutako lehen kultur-egitasmoa: Geuretik Sortuak. Proiektu honek euskal kultura Euskal Herriko bazterretara eramatea du helburu, sormen-egonaldien eta bertatik sortzen diren obrekin egingo den hedapen-zirkuitu baten bitartez. Lau hilabeteren ostean, proiektuan parte hartuko duten udalerri guztietara joango diren artistak zeintzuk diren eman dute ezagutzera.\nOrotara literatura, antzerkigintza eta zinegintza arloko 26 artista izan dira hautatuak; eta bakoitzak hiru astera bitarteko egonaldia egingo du bere bizilekua ez den herri batean. hamasei ipuin, bost antzezlan eta bost film labur sortuko dira egonaldi horietatik. Laster Udalbiltzak ekitaldi bat antolatuko du egonaldi garaiari hasiera emateko, udalerri eta artista partehartzaileen konpainian.\nUdalbiltzak azaldu duenez, hautaketa prozesuan era guztietako heterogeneotasuna bermatu da, proposatutako gaien, adin-tartearen edota lurraldetasunaren aldetik, baita genero parekidetasuna ere.\n– Hernani: Raul Barreras\nHautatu diren kultur proposamenen berri emateko, udalerrietako ordezkariek eta hautatuak izan diren artistek elkar ezagutzeko eta egonaldi garaiari hasiera ofiziala emateko, Udalbiltzak maiatzean prentsaurreko ekitaldi bat antolatzeko asmoa du.\n[BIDEOA] Oihana Arana idazleak gizarteari erreparatzen dioten “poema domestikoak” bildu ditu Lazunak azkazaletan liburuan


Giza Baliabideak | Business School | Deusto\nMasterrak norberaren hazkundeari eta lanbideko aurrerabideari laguntzen dio.\nAskotariko profilek (Psikologia, EAZ, Zuzenbidea, Lan Harremanak, Gizarte Lana, Gizarte Hezkuntza…) programa aberasten dute, arazoak ebazterakoan ikuspegi desberdinak sortzen baitira.\nPertsonak kudeatzeko tresnak, Coaching-a, Zuzendaritzako trebetasunak, Lan Harremanen esparrua… Espezializa zaitez!\nLanean ari diren parte hartzaileei beren erakunderako hobekuntza proiektu bat egiten dute, horrela, erakundea hobetzen laguntzen dute\nLanean ari ez diren parte hartzaileek praktikak eta eskola saioak batera ditzakete. Horrela, eskolan eskuratutako jakiteak eta gaitasunak ia berehala eraman ahal izango dituzte praktikara\n"Praktikak Haizea Wind enpresan egin nituen eta gaur egun enpresa horretan jarraitzen dut, langileen hautaketa, prestakuntza eta admi..."\nHautaketa eta prestakuntza Haizea Wind enpresan\nMaster hau egiteko arrazoi nagusia izan zen eskola teorikoetan eskuratutako jakiteak praktikara eramateko aukera eskaintzen zidala.\nMasterrak denbora eta dedikazio handia eskatzen du. Eskoletan hainbat arlo eta gradutatik datorren jendea gaude elkarrekin eta norberak bere ikuspuntua jartzen du mahai gainean.\nPraktikak Haizea Wind enpresan egin nituen eta gaur egun enpresa horretan jarraitzen dut, langileen hautaketa, prestakuntza eta administrazio lanetan.\nItxaso Cordón, Hautaketa eta prestakuntza Haizea Wind enpresan


Ez gune komertzial bati Sopelan: aitzakia legalik ez!\nBareñon hirugarren sektoreko eta merkataritzako erabilerako partzela baten xehetasun-azterlanari buruzko argibideak eman ditu Sopelako EH Bildu.\n| 2020-04-01 14:31:00\nMartxoaren 26ko osoko bilkuran behin betiko onartu zen “Bareñoko H lurzatian hirugarren sektoreko eta merkataritzako erabilerako eraikina ezartzeari buruzko xehetasun-azterlana. Behin betiko onarpena (2949/2017 espedientea)".\nXehetasun-azterlan horretan, 3 solairuko merkataritza-eraikin bat aurreikusten da: 94 plazako lurpeko aparkaleku bat, beheko solairu bat eta lehen solairu bat. Guztira, aparkalekurik gabe, 3.050 m2 eraikigarri merkataritza-erabilerarako.\n"Xehetasun onarpen" hori ez da azken urratsa, baina Sopelan merkataritza gune bat eraikitzeko beharrezko urratsa da. Onarpena aldeko 8 botorekin (EAJ, PSE), kontrako 8 botorekin (EH Bildu eta Elkarrekin-Podemos) eta DB-TUren abstentzioarekin egin zen. Berdinketa gertatuz gero alkateak kalitatezko botoa du, beraz, abstentzioa giltzarri izan zen azken baietzerako.\nEH Bildu proiektu horren aurka dago erabat, tokiko merkataritzari eragingo dion kalteagatik, eragingo duen trafiko-gehikuntzagatik eta inguruko bizilagunei sortuko dizkien eragozpenengatik.\nUdal Gobernu Batzordeko kide den DB-TUko zinegotziak EH Bilduri egindako "komentarioei" erantzunez, neurri horren aurkako botoa emateagatik, EHBilduk zera adierazi nahi du:\nArau Subsidiarioak 1999koak dira, eta Bareñoko Sektoreko Plan Partziala 2004/04/15ean onartu zen. 2015ean, haren 5. aldaketa partziala onartu zen. Aldaketa hori testu bategin bat izan zen, dokumentu bakar batean jaso zitezen aurretik onartutako lau aldaketa partzialak, idatzitakoaren gaineko arau eta azalpen berriak, eta zeuden akatsak edo gabeziak zuzendu ziren, akatsak eragin zitzaketen puntuak osatuz.\nArau Subsidiarioetan adierazten da Bareñoko sektorean 3500 m2 erreserbatzen direla "baimendutako beste erabilera batzuetarako", eta Plan Partzialean, berriz, 350 m2 baino ez ziren jasotzen "merkataritzako eta gizarteko erreserba estandarrerako". Hori dela eta, aldaketa partziala baliatu zen 3050 m2 "hirugarren merkataritzarako" eta 100 m2 "kirol" erabileretarako gehitzeko, 2004ko Planaren hasierako idazkian falta zirenak, eta horrela koherente izatea Arau Subsidiarioekin.\nAldaketa hori Sopelako gainerako sektoreentzat ere egin zen, eta haren helburua zen teknikarien lana erraztea aurkezten ziren proiektuak berrikustean, azkartasunean eta eraginkortasunean hobetuz, kontzeptu guztiak argiago daudelako eta bizilagunen onerako direlako, bai eta Sopelako sektore urbanizagarri guztietarako arauak harmonizatzea ere.\nEH Bildu 4 urtez baino ez da egon Sopelako alkatetzan, eta urte horietan Hiri Antolamenduko Plan Orokor (HAPO) berri bat egiteko prozesua hasi zuen, proiektu honen oinarri diren arau subsidiarioak eta Sopelaren egungo garapen urbanistiko zorigaiztoko guztia aldatzeko; izan ere, Hirigintzako Aholku Batzordea sortu zen eta Herritarren Partaidetzarako Prozesuaren erregelamendua onartu zen, biak ere hasierarako nahitaezkoak; haren hasiera onartu zen; abian jartzeari buruzko komunikazio sektorialak egin ziren: Aldundia, Ura, EJ …; lizitaziorako baldintza-agiria prestatu zen, eta, azkenean, erredakzio-talde bati esleitu zitzaion.\nBigarren lekuan geratu zen enpresak esleipen horren aurkako errekurtsoa jarri zuen, eta prozesua 2015eko uztailaren 3an ezeztatu zen. Gogoratu 2015eko ekainaren 13an Sopelak EAJko alkate berria zuela (Gontzal Hermosilla). Gure iritzia alde batera utzita, horrelako prozesu bat errekurritu daiteke, gertatu ohi da, baina aurreko legegintzaldiko 4 urteetan, 2015etik 2019ra, EAJk ez zuen gaia berriro hartu; beraz, 1999ko Arau Subsidiarioak dira indarrean dagoen egungo hirigintza-esparrua.\nOsoko bilkura honetan eztabaidatu den xehetasun-azterlanari dagokionez, aurka bozkatu dugu (azaldutakoaz gain), erabat zaharkituta dagoen hirigintza-plangintza batean oinarrituta dagoelako: Arau Subsidiarioak.\nDB-TUk eta EAJko alkateak EH Bilduri egoztea gehiegikeria honen erantzukizuna, lotsagabekeria hutsa da. Merkataritza gunerik eraikiko ez bada, publikoki esan dezala alkateak.\nGure ustez, kasu honetan, beste behin ere, sopeloztarren interes orokorren gainetik interes partikularrak lehenesten dira, merkataritza-gune handietan eta ibilgailu pribatuaren erabileran oinarritutako eredu baten aldeko hautua egiten da, merkataritza txikiaren krisian sakontzen duena eta gure herriak desertizatzen dituena. Gainera, herri proiektu koherente eta partekatu baten falta erakusten du.\nEAJ, PSE eta DBTUren udal gobernuak sopeloztarrei entzun behar die, eta aitzakiak alde batera utzi: Sopelak ez du beste supermerkatu handi baten beharrik.


Itsu bat epaile izan daiteke? - Justizia Administrazioa Euskadin\nItsu bat epaile izan daiteke?\n“Nire izena Gabriel da eta itsua naiz. Itsua izatea ez da eragozpena izan Zuzenbide ikasketak amaitzeko, bai ordea, karreran aurrera egiteko: epaile izan nahi dut, baina inork ez dit aukera hori dudan ala ez esan nahi. Erantzuna lortzen lagunduko al didazu? Nire eskaera sinatuz lagun nazakezu”. Horrela aurkeztu zuen bere burua Gabriel Pérez Castellanos gazte erabat itsuak, eskaerak online egiteko Change.org plataforman. Eskaeraren helburua, epaile izateko aukera duen ala ez jakitea zen. Eta lortu ere, lortu du: Botere Judizialaren Kontseilu Nagusiak baiezkoa eman dio.\nEpaile izateko, beste edonork bezala, oposaketak gainditu besterik ez du egin behar. Ondoren, epaile izateko aukera izango du bateragarria den edo bere gaitasunekin bat datorren lanpostu batean.\nBotere Judizialaren Kontseilu Nagusiaren Batzorde Iraunkorrak aho batez hartu du erabakia. Izan ere, Konstituzioaren 49. artikuluak gabeziak dituzten norbanakoak gizarteratzeko lanak egitera, eta euren eskubideak babestera behartzen ditu botere publikoak. Gainera, Botere Judizialaren 301.8 Lege Organikoaren arabera (BJLO), karrera judizialera sartzeko deialdietan, lanpostuen %5, gutxienez, %33ko edo goragoko gabezia maila duten norbanakoentzat gorde behar da.\nErabakia hartzeko, Batzorde Iraunkorreko kideek Juan Manuel Fernandez kidearen txostenaz baliatu dira. Fernandezek txostenean adierazitakoaren arabera, frogak aztertzeko orduan, kasu gehienetan, ez beharrezkoa ikusteko gaitasuna izatea. Horrez gain, gaur egun itsuentzat edozein dokumentu eskuragarri jartzeko teknologia dagoela azpimarratu du txostenean.\n2014ko maiatzaren 22ean argitaratua. Honi buruz gehiago irakurri: Botere Judiziala. Iruzkin bat egin.


Galaxy A8 eta A8 + (2018) eguneratzeak Android 8.0 Oreo | Androidea\nSamsung ez da bere telefonoen eguneratzeak ondoen betetzen dituen marka, nahiz eta uztail honetan bere katalogoaren zati batek Android 8.0 Oreo eskuratuko duela. Eta zure telefono biren ordua iritsi da dagoeneko. Galaxy A8 eta A8 + (2018) ingurukoa da, eguneratzea lortzen hasiak dira dagoeneko. Erabiltzaileek itxaroten zuten une bat.\nEguneratzeak abian jarri berri du. Hori dela eta, baliteke egun batzuk igarotzea Samsungen bi modeloetako batekin erabiltzaile guztiei heltzeko. Baina orain behintzat ofiziala da Galaxy A8 eta A8 + (2018) eguneratzea lortzen ari dira.\nMomentuz, herrialde gutxi batzuk hasi dira eguneratze hori jasotzen. Errusian, Ukrainan, Uzbekistanen eta Kazakhstanen antzeman da dagoeneko. Orain arte oso merkatu mugatuak dira. Baina laster beste herrialde batzuetara zabaltzea espero da.\nHorrek dagoeneko suposatzen du munduko beste herrialde batzuetako Galaxy A8 eta A8 + (2018) duten beste erabiltzaile batzuk, egun gutxi barru jasoko dute eguneratze hori. Normalean hori aldizka gertatzen denez. Egun gutxiren buruan Android 8.0 Oreo-ren eguneratzea munduan zehar zabalduko dela.\nBadirudi, eguneratzea dagoeneko zuzenean iritsi da OTA bidez Galaxy A8 eta A8 + (2018) hau duten erabiltzaileei. Beraz, ez duzu ezer egin beharko. Zentzu honetan egiteko falta den bakarra ofizialki iritsi arte itxarotea da.\nUztail honetan Samsung-ek espero du eguneratu telefonoaren katalogoaren zati aipagarri bat Android 8.0 Oreo-ra. Beraz, Koreako enpresa nahiko lanpetuta egongo da zentzu horretan. Orain, erabiltzaileen txanda da Galaxy A8 eta A8 + (2018) lanekin.\nArtikuluaren bide osoa: Androidea » Android gailuak » Telefono mugikorrak » Samsung » Galaxy A8 eta A8 + (2018) Android 8.0 Oreo jasotzen hasten dira\nNola eragotzi Androidek atzeko planoko aplikazioak hiltzea\nGoogle Pay-k dagoeneko laguntza eskaintzen du hegazkineratzeko txarteletarako eta ekitaldietarako sarreretarako


Abenduko egutegiko zuhaitza zedroa da, Latxartegi parkekoa - Goierriko Hitza : Goierriko Hitza\nAbenduko egutegiko zuhaitza zedroa da, Latxartegi parkekoa\nGIZARTEA // Iazko egutegiko azken orrialdean agertzen den zuhaitza zein den jakitera eman du udalak. Egutegia udalak berak argitaratzen du eta haren bueltan hilero-hilero lehiaketa bat egiten du. Iaz zuhaitzak izan ziren lehiaketan asmatu beharrekoak. ...\nGIZARTEA // Iazko egutegiko azken orrialdean agertzen den zuhaitza zein den jakitera eman du udalak. Egutegia udalak berak argitaratzen du eta haren bueltan hilero-hilero lehiaketa bat egiten du. Iaz zuhaitzak izan ziren lehiaketan asmatu beharrekoak. Abendukoa Latxartegi parkean dagoen zedroa zen, jatorriz Atlaseko zuhaitza da.\nKartelera MARTXOA 23-24\nLópez eta Goia anaiak, Europako txapeldunorde\nAste honetan Ohorezko mailako liga bueltan izango da. AMPO Ordiziak Madrilera bidaiatuko du. Atseden luzea izan da, Europako txapelketa jokatu baita. Tartean aritu dira OREko hiru jokalariak Espainiako selekzioarekin: Fernando Lopez selekzioko kapitain gisa, Julen Goia eta Oier Goia. Selekzioak hiru partidu jokatu ditu hilabete honetan eta hirurak irabazi ditu: Errumaniari 21 eta 18 Madrilen... Read More\n2019-03-11 Itxaro Mendizabal Amundarain Berriako Egunero Argitzen Duelko blogean argitaratua AZKENA Aurreko larunbatean Beasaingo Arriaran auzoko lasterketara joan ginen. Nik mendiko 11km-koa egiteko asmoa neukan eta alaba gazteena haurren lasterketa egitera animatu zen. – Joan aurretik esan zidan: “Ama, ni 9 urterekin hasiko naiz korrika, ez zu bezala 40ekin!”. Ze poza eman zidan. Nire bidea …\nLangile batek ezbeharra izan du Idiazabalgo Turbas G.F. enpresan\nZeraindarrak Cistellatik bueltan\nCarlos Ausserladscheider artista legazpiarra omendu dute


Hil arte bizi • ZUZEU\nOrain dela urtebete lagun batekin berbetan ari nintzen. Ez dakit zer galdetu nion, tontakeriaren bat ziur aski, eta zera erantzun zidan: “ezin dizut orain erantzun, nire ama hil berri da”. Arropa eskegiko zuenaren antzera erantzun zidan, eguneroko tramite bat balitz bezala, eta barkatzeko eskatzea baino ez zitzaion falta. Telefonoa hartu eta deitu egin nion. Ama onkologikoan zegoela hil zen. Medikuaren zain zegoen eta bat-bateko kontua izan zen. Inork ez zuen espero eta ustekabeak mingarriagoa bihurtu zuen unea; heriotzaren modus operandiak galera mingarriago bihurtu ahal izan balu bezala.\nGaur hotz itzartu naiz. Gau freskoa izan da Bilbon. Iratzargailuak jotzean irratia piztu da eta albistegiaren marmarrak entzun ditut: Nizan 84 hildako egon direla, tipo batek kamioi batekin harrapatu dituela eta bere nortasun agiria kamioian agertu dela gorpuaren ondoan. Lanera heltzean ordenagailua zabaldu eta Le Monden irakurri dut Nizan bi simulakro egin zirela atentatuak saihesteko: bat inauterietan eta bestea Eurokopako atarian. Urak ere zelatan zeuden eta uretan sartzen ziren itsasontzi guztiak arakatzen zituen poliziak.\nOnkologikoan bezala, munduko neurri guztiak ez dira nahiko izan.\nNik-neuk askotan neure heriotzaren gainean gogoeta egin dut eta egutegiari begira ohartzen naiz neure heriotza-eguna 26 edo 27 bider bizi izan dudala. Beldurra ematen dit baina burusoila izango naizen moduan, egunen batean neure eskuak gorpu baten parte izango dira eta beste defuntu bat bilakatuko naiz. Bizitzaren zikloa da, naturaren partea. Horrela da eta horrela onartu behar dugu, beldurrez bada ere. Ordura arte dantzan, dantzan eta dantzan jarraituko dut, heriotzak bizitza nitarrekin disfrutatzen harrapa nazan, Parisen edo Nizan parrandan ari zirenak bezala. Horrela esango dute hil arte bizi izan dudala.\nPD: Argazkia hemendik atera dut\n#Harrikadak, #Niza, #Onkologikoa, beldurra, bilbao, heriotza, Paris\nAndoni Olariaga, “Abertzaletasuna, populismoa eta askapen mugimendua” (bideoa)


Nahiak egi bihurtzen direnean… irribarre amaitezina | Nahiaetaezina\n← Barra kodea ipurdian, mila esker\nHorrela ez… →\nNahiak egi bihurtzen direnean… irribarre amaitezina\nPosted on 2010/12/27\tby Nahia\nGaur BEC-en izan gara Pirritx, Porrotx, Marimots eta kuadrila guztiarekin Irrien Lagunen festa handian clown-ez jantzita bihurrikeriak egiten. Eta zoragarria izan da.\nZoragarria mila arrazoirengatik. Begiradengatik, muxuengatik, irribarre eta malkoengatik, mila gauzengatik… Clown egiten nuen lehen aldia zen gainera… eta zin dagizuet urteak direla hain ongi pasatzen ez nuela. Egun luzea eta hoooootza izan arren ez nuke ezerengatik aldatuko. Eta berezia izan da clown egiten aritu garen guztiontzat, bakoitzak bere arrazoiak zituen eguna bereziagoa bihurtzen zutenak.\nEta nireak asko ziren… eta mila konta nitzake… baina bereziena bakarrik kontatuko dizuet… clown taldeko gazteena nintzen… eta Takolo, Pirrutx eta Porrotxekin hazi eta hezitako bakarra. Oraindik ezagunak ez zirenean ezagutu nituen, eta ibilbide guztia, ikuskizun ia guztiak, abesti ia-ia guztiak ezagutzen ditut… den-denak ez esateagatik. Eta zoragarria iruditzen zait ibilbide osoa. Ez dira haurrentzako pailazoak soilik, inondik inora. Guraso, hezitzaile eta edonorentzako tresna eta mezu piloa dakartzate beti. Eta gaur, egun batez izan bada ere, horren barnean sentiarazi naute.\nTxiki-txikitatik, mila gauza jaso ditut beraiengandik. Milaka. Gainera, antzerkiaren mundura berriro ere Joxe Mariri (Porrotx) esker bueltatu naiz, eta bizia eman dit. Une txarrak gainditzen lagundu dit. Eta irribarrea ateratzen.\nEta zalantzarik gabe esan dezaket edozeri aurre egiteko irribarrea dela armarik boteretsuena. Euskal Herri eta mundu berri bat eraikitzen laguntzen ari dira, eta irribarreen indarraz koloretako mundu zoragarria sortzen. Gertutik jarraituko ditut aurrerantzean ere…\nMila esker horrelako eguna pasarazteagatik.\nGora Irrien Lagunak!\nNahiak egi bihurtzen direnean… irribarre amaitezina -ri erantzun bat\nAtzokoa zer moduzkoa izan zen galdetzeko sartu naiz ene postako leihotxora… eta haraaaa! zure txoko polit honetako sarrera berriaren kukua irakurri dut.\nAi ai aiiii, zeinen ongi, ezta? pena ikusi ez izana… baina ziur nago hemendik aurrera beste batzuk ere egongo direla!! ez bada oholtzaren gainean, oholtzaren oihal beltzaren alboan, zure taldeko haurren ondoan, babesa eta irriak banatzen.\nmuxu potoloak eta laster arte!!!


Giza Eskubideen Adierazpen Unibertsala | Diccionario Cear\nAdierazpen hori Nazio Batuen Batzar Orokorrak 1948ko abenduaren 10ean aldarrikatu zuen eta onespen- eta babes-maila bereko eskubideen honako bost maila hauek jasotzen ditu: zibilak, politikoak, ekonomikoak, sozialak eta kulturalak. Aldarrikapen hori egitera eraman zuten arrazoiak hitzaurrean zerrendatzen dira. Eskubideak mundu osoan hedatzea haien berri izateko, eskubide horiek babestuko dituen zuzenbide-erregimena sortzeko beharra, herrialdeen artean harreman lagunkoiak bultzatzea eta abar; hain zuzen ere, Bigarren Mundu Gerraren ondoren agerian geratu ziren beharrak.\nDeklarazioa herri eta nazio guztiek ahalegindu beharreko “jomuga” gisa planteatzen da, “bai gizabanakoek eta bai erakundeek alde batetik eskubide eta askatasun hauekiko begirunea bultza dezaten eta, bestetik, era eraginkorrean eta orokorrean onetsi eta ezar daitezen ziurtatzeko”.\n13. artikuluan honako hau ezartzen du: “pertsona orok du joan-etorri askerako eskubidea eta Estatu baten lurraldean bizilekua aukeratzekoa” eta 14. artikuluan honako hau: “jazarpenik jasanez gero, pertsona orok du edozein herrialdetan babesa bilatu eta izateko eskubidea”.\nDeklarazioa loteslea ez zen nazioarteko tresna gisa sortu zen. Alabaina, nahitaez bete behar da pertsonen oinarrizko eskubideak babesten dituelako (‘ius cogens’), hau da, Estatuek ezin dituzte Deklarazioaren aurka dauden arauak sortu.\nGainera, Eskubide Zibil eta Politikoen Nazioarteko Ituna ( EZPNI) eta Eskubide Ekonomiko, Sozial eta Kulturalen Nazioarteko Ituna ( EESKNI) sinatzearekin eta berrestearekin (biak lotesleak) eskubide horiek errespetatzeko, babesteko eta gauzatzeko betebeharra eskuratu zuten Estatuek eta, beraz, eskubide horiek barne-legedian onestea, eskubideak betetzeko neurriak sustatzea eta eskubideak baliatzea ez eragoztea, beste konpromiso batzuekin batera.\nNazio Batuak (1948): Giza Eskubideen Adierazpen Unibertsala Nazio Batuen Batzar Orokorrak 1948ko abenduaren 10eko 217 A (iii) Ebazpenean aldarrikatutakoa.


ekaina 2011 – Zumaiako Telmo Deun Arraun Elkartea\nZumaia Kiroljokoa hirugarren\nGipuzkoako Liga hasi da gaur Pasai Donibanen, eta Zumaia Kiroljokoa hirugarren sailkatu da. Getaria-Tolosak irabazi du, eta sanjuandarrek bukatu dute bigarren. Laugarren Bizkaia izan da (Lutxanako kluba da), eta bosgarren Orio. Bigarren txandan atera dira zumaiarrak, irabazlea eta etxekoa txandakide zituztela. Indartsuenak dira hirurak, eta batera aritzea egokitu zaie. Baina eremua berezia denez, Getaria-Tolosa eta […]\nPosted bykudeatzailea 2011(e)ko ekainak 25 Posted inAlbisteakLeave a comment on Zumaia Kiroljokoa hirugarren\nZumaia Kiroljokoa, bihartik Gipuzkoako ligan\nBihar hasiko da emakumezkoen Gipuzkoako liga, eta hantxe izango da Zumaia Kiroljokoa. Pasai Donibanen jokatuko dute aurreneko estropada, 17:00etan hasita. Ligan beste bost klub ariko dira arraunean zumaiarrekin batera: Getaria-Tolosa, Orio, San Juan, Hondarribia eta Lutxana. Bizkaiko kluba gonbidatua da, estropada denetan hartuko du parte, baina ez da liga irabazteko lehian sartuko. Sei estropada jokatuko […]\nPosted bykudeatzailea 2011(e)ko ekainak 24 Posted inAlbisteakLeave a comment on Zumaia Kiroljokoa, bihartik Gipuzkoako ligan\nEtzi egingo da arraunlarien aurkezpena\nAzken urteetako ohiturari segituz, Zumaiako Arraun Elkarteak traineru denboraldia hasi aurreko aurkezpena egingo du etzi, ostiralean. 19:00etan izango da, Pulpo elkartearen eta Oxforden tartean dagoen plazatxoan. Aurten, bi traineru izango dira uretan: gizonezkoena, San Miguel ligan ariko dena, eta emakumezkoena, Euskotren ligan eta Gipuzkoako ligan ariko dena.San Miguel liga larunbatean hasiko da, Bordelen (Frantzia), puntuagarria […]\nPosted bykudeatzailea 2011(e)ko ekainak 15 Posted inAlbisteakLeave a comment on Etzi egingo da arraunlarien aurkezpena\nZumaiako Arraun Elkartean santelmoetan baitan urtero antolatu ohi duen zozketak badu sariduna: Ipar Larzabal. Berea da 11.258 zenbakia. Hori izan zen zozketan atera zen ordezko zenbakia, eta lehen zenbakiaren jabea azaldu ez denez, bigarrenari eman zaio saria. Endañeta Zumaiak eta Hiru Ezkurrek jarritako produktuekin osatutako otarra egokitu zaio, elektrodomestikoak eta jakiak, hain zuzen. Luis Mari […]\nPosted bykudeatzailea 2011(e)ko ekainak 15 Posted inAlbisteakLeave a comment on Eman da San Telmo zozketako saria\nBosgarren Telmo Deun Mutrikun\nZumaia onenen artean izan da gaur, Mutrikuko traineru estropadan: bosgarren egin du. Bere txandan aise menderatu ditu Santurtzi eta Zarautz. Urdaibaik irabazi du, San Juan izan da bigarren, Kaiku hirugarren eta Hondarribia laugarren. San Miguel Ligako beste bi aurkariak, San Pedro eta Orio, atzean utzi dituzte zumaiarrek. Xanti Zabaleta entrenatzaileak balorazio hau egin du gaurko […]\nPosted bykudeatzailea 2011(e)ko ekainak 4 Posted inAlbisteakLeave a comment on Bosgarren Telmo Deun Mutrikun\nJubenilak ez dira Espainiako Txapelketako finalean izango\nEz dira sailkatu. Bost ontzi hauek izango dira biharko finalean, Vilaxoanen: Astillero, Vilaxoan, Rianxo, Chapela eta Astillero.\nPosted bykudeatzailea 2011(e)ko ekainak 4 Posted inAlbisteakLeave a comment on Jubenilak ez dira Espainiako Txapelketako finalean izango\nTelmo Deun uretan eta lehian, bihar Mutrikun\nBadator San Miguel Liga (ekainaren 18an hasiko da Bordelen), eta bihar, traineru egutegian leku berezia duen estropada jokatuko dute: Mutrikuko 12. Ikurriña. Denboraldi-aurreko estropada garrantzitsuenetakoa izaten da, eta bertan ariko da Telmo Deun, beste 16 ontzirekin batera. 17:00etan jokatuko da.Zazpi txandetan banatu dituzte parte hartzaileak. Lehen lau txandetan erlojuaren aurka lehiatuko dira binaka: Ilunbe eta […]\nPosted bykudeatzailea 2011(e)ko ekainak 3 Posted inAlbisteakLeave a comment on Telmo Deun uretan eta lehian, bihar Mutrikun\nJubenilak Espainiako Trainerilla Txapelketan, bihar eta etzi\nBihar eta etzi jokatuko da Espainiako Trainerilla Txapelketa Vilaxoanen (Galizia), eta han izango dira jubenilak, Euskadiko Txapelketan bigarren egin eta gero. Biharko estropada 17:00etan da, eta finaletara zein sailkatuko diren erabakiko da. Etzikoa 11:00etan hasiko da.\nPosted bykudeatzailea 2011(e)ko ekainak 3 Posted inAlbisteakLeave a comment on Jubenilak Espainiako Trainerilla Txapelketan, bihar eta etzi


Elorrioko Ikastola LH 1-2: 2014\nA ze nolako artistak!\nEgilea: agutierrez ordua: 20:28 iruzkinik ez:\nErritmoz betetako klasea\nZelako erritmoa! Soinua, isilunea, soinuaren ezaugarriak....hainbat gauza ikasten ari gara musikan eta gorputzak astintzen ditugu horiek denak erakusteko. Batzuetan gelan eta beste batzuetan...patioan! Jarraituko dugu musikaz gozatzen!\nEgilea: agutierrez ordua: 21:54 iruzkinik ez:\nNATURAREN SEKRETUAK NATURAN AURKITZEN DIRELAKO!\nBatzuetan natura gelara ekartzen dugun arren,\nbesteetan gela atera dezakegu naturara!\nEderto ibili gara!\nEgilea: ibasauri ordua: 13:08 iruzkinik ez:\nLH5eko ikasleek txokolate festa antolatu digute inegelesez. Ia ingelesa gozotasunez ikasten dugun!\nEgilea: ibasauri ordua: 14:32 iruzkinik ez:\nIkasturte amaiera honetan arnas apur bat hartzeko ikuskizun ederrak prestatu ditugu ikastolako guztiok. Hona hemen, LH1 eta LH2koek ikasturte honi amaiera emateko prestatutako ikuskizuna. Ederto pasa genuen!\nEgilea: ibasauri ordua: 20:06 iruzkinik ez:\nSOINUA DUTEN IPUINAK\nLH3ko ikasleek soinu ezberdinak eginaz ipuinak kontatu zizkiguten gazteleraz LH1 eta 2ko ikasleei; modu berri bat ipuinez gozatzeko! Eskerrik asko!\nEgilea: ibasauri ordua: 20:02 iruzkinik ez:\nGaia amaitu arren, jarrai dezagun gorputza zaintzen!\nGaia amaitu borobiltzeko, horma irudi bat egin dugu landutako guztiarekin. Talde lan bikaina!!\nLaister Naturaren mundura abiatuko gara, amalurraren sekretuak ezagutzera. Ia noraino iristen garen!\nEgilea: ibasauri ordua: 17:29 iruzkinik ez:\nGaia amaitu arren, jarrai dezagun gorputza zaintze...


OtamotzLabeaga Archives - Otamotz\nKalerrota eta Labeaga lotuko dituen igogailua apirilerako prest egongo da\nUrretxuko Udalak igogailu bat egiten ari da lizeoaren eta etxe-orratzaren artean. Kalerrota eta Labeaga lotuko ditu. Ezustekorik ez badago, obra martxoan amaituko da eta igogailua apirila hasieran jarriko dute martxan. Udalak abenduan esleitu zituen lanak, 186.700 euroan. Kopuru horri obra zuzentzen ari diren teknikarien ordainsaria (11.500 euro) eta segurtasun kameren\nKalerrota eta Labeaga lotuko dituen igogailua forma hartzen ari da\nUrretxuko Udalak Kalerrota eta Labeaga kaleak igogailu bidez lotuko ditu. Igogailua lizeoaren eta etxe-orratzaren artean jartzen ari dira. Aurrekontua 210.000 eurokoa da. Igogailua udaberrirako prest egotea espero da.\nUrretxuko Udalak Jose Mari Lasa plaza eta bere ingurua berrituko ditu\nUrretxuko Udalak 9,2 milioi euroko aurrekontua onartu du 2019rako, iazkoa baino %4,20 gehiago. Inbertsioei dagokienez, atal honen zenbatekoa 1,2 milioikoa da:?iaz baino %73,68 gehiago. Inbertsio garrantzitsuena lizeo eta Jose Mari Lasa plaza inguruan egingo da: igogailua jarriko da eta berrikuntza lanak egingo dira. Lehen fasean Jose Mari Lasa plaza eta\nUrretxuko Udalak datozen egunetan esleituko du lizeoaren eta etxe-orratzaren artean kokatuko den igogailua instalatzeko obra. Igogailuak Kalerrota eta Labeaga komunikatuko ditu. Gastua 206.000 euro ingurukoa izango da. Obra abenduan hastea eta igogailua udaberrirako prest egotea espero da.\nHiri Antolamenduko Plana aurkeztuko dute bihar Urretxun\nUrretxuko Udalak hitzaldi informatiboa antolatu du herritarrei Hiri Antolamenduko Plan Orokorra (HAPO) aurkezteko. Ekitaldia bihar (asteartea) izango da, 19:00etan, udaletxeko atarian. Aurrerakin dokumentua eta ingurumen ebaluazio estrategikoaren hasierako dokumentua udaletxeko idazkaritzan nahiz Urretxuko Udalaren webgunean (urretxu.eus) daude. Bestalde, herritarren parte hartze programan aurreikusten den bezala, saio informatiboa egingo da. Azalpena\nLabeaga eta Ipeñarrieta kaleetako bidegurutzean berritze lanak hasi ditu Urretxuko Udalak. Prentsa ohar bidez jakinarazi duenez, «herriko kaleetako zirkulazioa hobetzeko helburuarekin» egingo dira lan horiek. Ipeñarrieta kalean autobus geltoki berria jarri dute, espaloia zabalduz. Itxaron eremu berriak 1,80 metro ditu zabaleran eta 18 metro luzeran. Lan horiek azken astean burutu\nBi antzerki saio egongo dira asteburu honetan\nAsteburu honetan bi antzerki saio egongo dira. Txalo taldeak Datorren urtean hobeto antzezlana eskainiko du ostiralean, 22:30ean, Zelai Arizti aretoan. Sarrerak 10 euro balio du, baina Gazte Txartela aurkezten dutenek 7 euro bakarrik ordainduko dute. Igandean, berriz, haurrentzako antzerki saioa egongo da Urretxuko Labeaga aretoan. Glu-Glu taldeak Hansel eta Gretel lana\nLabeagako bidegurutzea zabalik da jada\nSaneamendu sarean, Labeaga kaleko 30 eta 34 zenbakien artean, konponketa lanak egin dituzte. Gabilondo Altzairuak denda ondoko bidegurutzean, hain zuzen ere. Lan hauek iazko ekainean gertatutako uholdeak bezalakoak berriro ez gertatzeko egingo dituzte. Bidegurutzea itxita egon da aste osoan, obra hau egin ahal izateko. Gaur arratsaldean ireki dute.\nZaparradak Urretxu eta Zumarragako kaleak urez bete ditu\n14:30ak aldera sekulako zaparrada bota du Urretxu eta Zumarragan eta herriko hainbat kale urez estali ditu. Zumarragan, trintxera, Elizkale eta Iparragirre kalea izan dira kaltetuenak eta Urretxun Labeaga eta Ipeñarrieta. Ura atari eta lokal batzuetan sartu da.


Giza-konzientzia kolektiboa ikusmen murriztuaren inguruan normaltasuna lortzeko - Tengobajavision\nGiza-konzientzia kolektiboa ikusmen murriztuaren inguruan normaltasuna lortzeko\nNahiz eta “Ikusmen Murriztua Dut” bereizgarriak egoeraren ulergarritasuna eta giza-interakzioa asko erraztu, horrela identifikatzea ez da erraza suertatzen. “Armairutik ateratzearekin” aldera daiteke. Ez da inoren gustukoa norberaren intimitatea aditzera ematea baina, aldi berean, askatzailea eta onuragarria izaten da.\nIngurukoek zenbat eta informazio gehiago izan, ikusmen murriztuaren inguruan gehiago jakin, geroz eta establezimendu publiko gehiagok aintzat hartu eta gertuko zenbat eta gizon-emakume gehiagok ikusmen murriztua bizi, eragindako pertsonek are eta sostengu handiagoa aurkituko dute. Informazioak normaltasuna ahalbideratu eta giza-interakzioa baita autonomia hobeagoa ere erdieste-aldera, desgaitasun eta ikusmen-galera honegatik beren bizitza mugatua duten pertsonek egoera hau ezagutera ematea erraztuko du.\nArrazoi hau eta Ikusmenaren Nazioarteko Eguna dela aintzat hartuz, Zumarragako Udalarekin elkarlanean, Retinosis Gipuzkoa Begisare elkarteak ikusmen murriztuaren inguruko ezagutza eta giza-kontzientzia bultzatzeko asmoarekin jarduera ugari burutuko ditu.\n“Ikusmen Murriztua Bizi Ezazu” Erakusketa\nEzagutza-ezagatik, sintoma baita ikusmen-galera maila ezberdinak daude, ikusmen murriztua duen gizon-emakume batek nola ikusten duen ulertzea zaila suerta daiteke. Zentzu honetan, gizarteak ikusmen murriztua duen pertsona baten egoera bizitzeko xedearekin Retinosis Gipuzkoa Begisare elkarteak Tengo Baja Visión eta Tengo Baja Visión VR dohako aplikazioak sortu ditu. Hori dela-eta, urriaren 4tik 18ra Zelai Arizti Kultur-Etxean “Ikusmen Murriztua Bizi Ezazu” erakusketa izango da; bertan ikusmen murriztuaren inguruko informazioa ez ezik, errealitate birtualeko betaurrekoak medio aipaturiko aplikazioak erabili ahal izango dira.\n“Hemen kontuan hartzen dugu” dioten Kartelak\nUrriaren 11ean, Ikusmenaren Nazioarteko Eguna, Zumarragako 200 merkatal-gunek beren erakuslehio eta sarrera-ateetan “Ikusmen Murriztua Dut – Hemen kontuan hartzen dugu” leloa duten 60x80cm neurriko 200 kartel ezarriko dute. Era berean, udaletxearen balkoian 2x3m azalerako kartela kokatuko da, eta tamaina txikiagoko beste hainbat zenbait udal-guneetan (biztanlegoaren arreta-gune, polikiroldegi, kultur-etxe, zaharren-egoitza, …).\nFormakuntza- eta Dibulgazio-Jardunaldiak\nIkusmen murriztua duten gizon-emakumeei eskaintzen zaien arreta hobetze-aldera, udaletxe baita merkatal-guneetako langileei zuzenduriko eta ikusmen-urritasunak dituzten pertsonak nola artatu eta gidatu ardatz izango duen formakuntza-saioa izango dute. Bestalde, datorren urriaren 16ean 18.30etan herritar guztiei zuzenduriko hitzaldia antolatuko da.\nInguruko Eskoletan Sentsibilizazioa\nOrain arte buruturiko lana hurbiletik ezagutu eta elkartearekin batera ikaslegoari zuzenduriko jardunaldi teoriko-praktikoak prestatzeko helburuarekin, herriko eskola eta ikastola ugarik “Ikusmen Murriztua Bizi Ezazu” erakusketa eta dibulgazio-hitzaldian parte hartuko dute.\nUdalerrian eskainiriko zinema-sesio bakoitzaren aurretik Ikusmen Murriztua Dut bideoa ezarriko da.\nLurraldebusen elkarlanari esker, zonaldeko garraio publikoetan kartel iragartzaileak ezarriko dira.\nJarduera guzti hauekin Retinosis Gipuzkoa Begisarek hurbilekoa eta transbertsala den sentsibilizazioa burutu nahi du. Ikusmen murriztua duten gizon-emakumeen hurbileko testuinguruan giza-kontzientzia kolektiboa sortaraztea sustatu nahi du, izan ere, beren inguru hurbilean dira ezagun, agerian gera daitezke eta zaurgarri senti daitezke. “Ikusmen murriztua” kontzeptua kale, merkatal-gune, osasun-etxe, eskola, kultur-etxe eta lagunartean ahoz-ahoz ibiltzea eta lagunek ikusmen-galera desberdinak bizitzeak, … NORMALTASUNA DAKAR, eta ikusmen murriztua duten pertsonek beren egoera ezagutera emateko jarreran eragin positiboa izango du.\nGarraio publikoan egindako sentsibilizazioa\nLurralde osoan zehar eta Ikusmenaren Nazioarteko Eguna dela-eta, Retinosis Gipuzkoa Begisarek garraiobide publiko ezberdinek utziriko guneak ikusmen murriztuaren inguruan sentsibilizatzeko erabiliko ditu. “Ikusmen Murriztua Dut – Kontuan har ezazu” lelopean, Dbus eta Lurraldebusen autobus, Euskal Trenbide Sareak dituen publizitate-gune, Renfe Cercaníasen tren-geltoki baita autosalmenta makinak ere eta ProMediosek Donostian dituen autobus-geltokietan binztanlegoari zuzenduriko sentsibilizazio-kanpaina egingo da: “zure laguntza behar baldin badut, kontuan har ezazu”, “zurekin tupust egiten baldin badut, kontuan har ezazu”. Era berean, El Diario Vasco egunkariak xede berberarekin bere iragarki-guneak lagako ditu.\nAurrekoa Previous post: Celebramos el Día de la Visión, 11 de octubre, con la campaña “Tenlo en cuenta” en los tres Territorios Históricos\nHurrengoa Next post: 14 egunetan zehar Ikusmen murriztuaren inguruan egindako sentsibilizazioak itzala utzi du Zumarragan


Grogaldr - Wikipedia, entziklopedia askea.\nGrogaldr edo Groaren aztikeriak, Svipdagsmal lanean aurkitzen diren bi olerkietatik lehena da. Lan hau, eskandinaviar mitologian nigromantziaren praktikaren adibide bat da. Svipdagek, bere ama Groa, völva bat, hilen artetik nola altxatu zuen xehatzen du. Hau, oraindik bizirik zegoenean egiteko esan zion zerbaitzen; honek, völvak etorkizuneko gauzei buruz zuen ezagutza marrazten duelarik. Nigromantziaren asmoa, kasu honetan, bere semeari, bere amaorde maltzurrak ezarritako lan batean laguntzea da, amaorde horrek, ustez, bai baitzituen bere planak beste plan honek huts egin zezan.\nLehen ahapaldian, Svipdag, hitz egiten hasten da eta bere ama hilobitik altxa dadin saiatzen da, bere hil muinoan, oraindik bizirik zegoenean irakatsi zion moduan.\nBigarren ahapaldiak, bere erantzuna du, non Svipdagi, heriotzetik esnatua izan zen arrazoia galdetzen dion.\nSvipdagek, bere amaordeak ezarritako lana kontatuz erantzuten dio, lan hori, Mengloden eskua lortzea zelarik. Svipdagek, bidaia horretan izango dituen zailtasun guztiak aurreikusten ditu eta hala dio:\n« berak, batek bidaiatu ezin duen\ntoki batetara joateko behin eta berriz esaten dit\nMenglod ederra ezagutzeko.\nBere hildako ama, bidaia, luzea eta oztopoz betea izango denaren ideiarekin ados dago, baina ez dio ez saiatzeko esaten.\nSvipdagek, bere amari, honen völva ezagutzak eskatzen dio bere babeserako, eta Groak, orduan, bederatzi aztikeri kantatzen ditu.


Ur saneamendua hobetzeko metodo biologikoa darabil Arratzuko Udalak - Busturialdeko Hitza : Busturialdeko Hitza\nUr saneamendua hobetzeko metodo biologikoa darabil Arratzuko Udalak\nTratamenduaren eraginkortasuna baieztatu dute udal ordezkariek. Teknikak ez du kalterik eragiten ingurumenean. Gero eta gehiago erabiltzen den metodoa daArratzuko ur saneamendua hobetu eta garbiketa maila handiagoa lortzeko ur tratamendu biologikoa era...\nTratamenduaren eraginkortasuna baieztatu dute udal ordezkariek. Teknikak ez du kalterik eragiten ingurumenean. Gero eta gehiago erabiltzen den metodoa da\nArratzuko ur saneamendua hobetu eta garbiketa maila handiagoa lortzeko ur tratamendu biologikoa erabiltzen hasi da Arratzuko Udala.\nLehen emaitzak ikusita, tratamenduaren eraginkortasuna baieztatu dute udal ordezkariek: «Egun gutxitan emaitza onak lortu ditugu. Arazo larriak izan dituzten ubideetan parametro kutsakorrak zeharo murriztu dira azkenaldian».\nArduradunek jakinarazi dutenez, tratamendu biologiko berriak ez dauka eragin handirik ingurumenean: «Metodo honek ez du ura zikintzen, ez eta usainik sortzen. Gainera, ponpaketa gauzatzeko ez daukagu kamioia erabili beharrik».\nSaneamendu sistema berriaren bitartez, hobi septiko batean aurkitu daitezkeen mikroorganismoek elementu solido organikoak deuseztatzen dituzte Arratzun. Hau da, prozesu natural baten bitartez sortutako bakteriek hondakinen eduki organikoa murrizteko prozesua jartzen dute martxan. Hori likido batean dauden bakterio bizien konbinazioagaz lortzen dute, «kutsatutako hondakin industrialen, nekazaritzako edota etxebizitzetako uren tratamenduan erabiltzen den likidoagaz, hain zuzen ere».\nEra horretako teknologiak mundu guztian gero eta gehiago erabiltzen direla adierazi dute Arratzuko udal ordezkariek: «Mekanikoak eta kimikoak diren beste prozesu batzuekin alderatuta, eraginkorragoak eta ekonomikoagoak dira tratamendu biologikoak».\nBizirik dauden organismoak erabiltzen ditu, produktuak edo prozesuak sortu edo moldatzeko. Hala, ingurumena errespetatzen du, eta garbitasun garestiak eta ponpaketa prozedurak ekidi ditzake. Gainera, isurketa kutsakorrak gutxitzen dituela adierazi dute, «ur zikinetan dauden parasitoak eta patogenoak murriztuz eta ingurumenean dauden landare eta animaliak babestuz».


genre_facet:"IRALEren materialak" topic_facet:"Mekanizazioa (Heziketa Zikloa). Erdi maila" topic_facet:"Sistema automatizatuak (Modulua)" topic_facet:"Mantentze-lan elektromekanikoa (Heziketa Zikloa). Erdi maila"\nGeneroa / Forma: IRALEren materialak Proposatutako gaia: Mekanizazioa (Heziketa Zikloa). Erdi maila Proposatutako gaia: Sistema automatizatuak (Modulua) Proposatutako gaia: Mantentze-lan elektromekanikoa (Heziketa Zikloa). Erdi maila\n5 Fabrikazio Mekanikoa (Lanbide Arloa) 5 Instalazioa eta mantenimendua (Lanbide Arloa) 5 Lanbide Heziketa Mantentze-lan elektromekanikoa (Heziketa Zikloa). Erdi maila Mekanizazioa (Heziketa Zikloa). Erdi maila Sistema automatizatuak (Modulua) Gehiago ... 4 Fabrikazio Mekanikoko Sistema Automatikoen Programazioa (Modulua) 4 Fabrikazio mekanikoko produkzioaren programazioa (Heziketa Zikloa). Goi maila 3 Elektrizitatea eta automatismo elektrikoak (Modulua) 3 Galdaketa eta pulbimetalurgiaren bidezko produkzioa (Heziketa Zikloa). Goi maila 2 Automatismo Elektrikoak, Pneumatikoak eta Hidraulikoak (Modulua) 2 Mekatronika Industriala (Heziketa Zikloa). Goi maila 1 Automatizazioa eta robotika industriala (Heziketa Zikloa). Goi maila 1 DBH - Teknologiak 1 Elektrizitatea eta Elektronika (Lanbide Arloa) 1 Fabrikazio Mekanikoko Produkzioaren Programazioa (Modulua) 1 Fabrikazio-teknikak (Modulua) 1 Instalazio domotikoen eta automatikoen konfigurazioa (Modulua) 1 Mantentze-lanen eta kalitatearen prozesuak eta kudeaketa (Modulua) 1 Muntaia- eta mantentze-lan elektriko/elektronikoak (Modulua) 1 Sistema elektrikoak, pneumatikoak eta hidraulikoak (Modulua) 1 Sistema elektroteknikoak eta automatizatuak (Heziketa zikloa). Goi maila 1 Sistema sekuentzial programagarriak (Modulua) Guztiak ikusi ... gutxiago ...\n4 Elhuyar Hizkuntza Zerbitzuak 4 R-400 2 IRALE (2009-2010 ikasturtea) 2 Osinalde Vidal, Asier 1 Agirre Bereziartua, Ima 1 Artola Mendiola, Jon Gehiago ... 1 Atutxa Egiraun, Juan Mari 1 Euskadi (Autonomia Erkidegoa). Hezkuntza, Unibertsitate eta Ikerketa Saila 1 IRALE (2000-2001 ikasturtea) 1 IRALE (2005-2006 ikasturtea) 1 IRALE (2006-2007 ikasturtea) 1 R-300 Guztiak ikusi ... gutxiago ...\n5 Curriculumeko baliabideak 5 EIMAk onetsitako materialak IRALEren materialak 5 Interneteko baliabidea


Gutuna Carlos Cuevas kontseilariari gutun irekia bere AVEren gainean | Araba Errioxa\nGutuna Carlos Cuevas kontseilariari gutun irekia bere AVEren gainean\nErrioxako Sustapen Kontseilari Jauna:\nAzken asteotan etorkizuneko AVE trena Arabako Errioxa eta Errioxa Garaiko mahastietatik pasatzeko defentsa irmoa egin duzu hainbat komunikabidetan. Zure hitzak ez dira nahikoa baloratu, Araban ez zarelako ezaguna, beraz zure curriculumaren azaleko deskribapena egitea komeni da, ulertu dadin ez garela edozelako politikari bati buruz ari, eskarmentu handiko eta oso trebea den politikari baten aurrean gaudela argitzeko.\nCarlos Cuevas kontseilaria: politikari boteretsua eta Errioxako AVEren sustatzailea.\nZu, sinplifikatzen usten badidazu, Errioxako AVEren “factotuma” zara, gaia sakon ezagutzen duena, Gorteko bulegoetan autoritatez paseatzen duen “probintzietako” politikaria, urte askoan Errioxako PPren idazkari nagusia izan baitzara, senataria, Sanz lehendakariaren eskuineko eskua (gaur egun Senatuko lehendakariordea)…\nErrioxako herri bakoitza ezagutzen duzu, alkate bakoitza, zure alderdiko 60.000 boto-emaileen gehiengoa, beste latitude batzuetan kopuru oso baxua, baina hor nahikoa Rajoyri, hauteskundez hauteskunde, azken 22 urteetan, gaur egun kontrolatzen duen Komunitate Autonomo gutxienetako baten gobernua emateko. Hori dela eta, gizon indartsua zara, bere Ministroarekin hari zuzena duena eta, beraz, baliorik gorena eman behar zaie hurrengo adierazpen publikoei:\nUrtarrilaren amaierako Vanguardiakoa bezalako titularrak ez zaizkigu komeni\n“Cuevasek Arabako Errioxako ibilbidea errefusatzen duten euskal instituzioak espresuki ohartarazi ditu Errioxak Ebroren alde honetatik jadanik azpiegitura asko dituela eta, beraz, azterketa informatiboan, ingurumen inpaktuaz gain, ekonomikoa baloratu beharko dela, 700 eta 1.000 milioi euro arteko proposamenekin. Gustuko ez dudanez, auzokoarentzat izan dadila; argudio hori ikusi dugu jadanik hondakin planta batzuekin”.\n“Kontseilariak AVE bezalako izaera estrategikoa duen azpiegitura bat mahastiak eta ardoaren paisaia babestearen gainetik dagoela azaldu du: estatu mailako azpiegitura batez ari gara, eta ezin da herri edo autonomia mailako babesek mugatua egon”.\nAVEren inpaktu paisajistiko eta soziala itzela izango litzateke Arabako Errioxa-Sonsierran .\nJakina da zu eta Errioxako beste politikari batzuek ez duzuela gustuko UNESCOk gure ardoaren paisaia saritzeko aukera, eta, bestalde, arrazoi duzu esaten duzunean balizko Gizateriaren Ondare adierazpen horrek edo “Interes Kulturaleko Ondasuna” izateak ezin dutela “interes publikokotzat” hartutako obra baten galga izan.\n“Azpiegitura bakoitzak eragin bikoitza du, ekonomikoa eta ingurumenekoa… kontuan hartuko da zein den Espainiaren eta Errioxaren interesetarako aukerarik egokiena”. Zuk argi daukazu ministroak Errioxarentzat mesedegarria den aukeraren alde egingo duela, ez Arabarentzat, AVE Arabako Errioxatik pasako dela, ingurumen inpaktuaren ikerketa erraz gaindituko duelako, zure Arabarako proposamena zentzugabekeria dela, baina ez BIDERAEZINA ezta LEGEZ KONTRAKOA ere, ergelki uste genuen moduan.\nAVE planteatze soilak Munduko Ondare Adierazpenaren agurra suposatuko luke.\nKontseilariak adierazi duenez, “1.600 milioi euroko balioa duten inbertsioez hitz egiten ariko ginateke, Errioxak sekula izan ez duen inbertsio batez, beraz ministroak erregioarekin agertu duen sentsibilitatea eskertu egin behar da”. 1.600 milioi euroko xahubidea (267.000 milioi pzta.), hau da, Errioxako familia bakoitzak 4 milioi pzta “erretzea“. Eta horren ehuneko hamar besterik ez Gizarte Ongizate, Hezkuntza edo Osasunera bideratuko balukete?\nAVEren ibilbidea irizpide alderdikoiekin aukeratzen ari da teknikoekin baino gehiago.\n“Cuevak «pazientzia» eskatzen die AVEren aukerekin deseroso dauden Errioxako alkateei”. Neuk argitzen dut gehienbat bere alderdiko alkateak direla, beraz, lerro artean zure jendeari esaten diozuna irakur daiteke: “lasai, izan konfiantza nigan, dena daukat kontrolpean baina ez nahastu bazterrak”.\nAVE Sonsierra malkartsu honetan oso garestia aterako litzaiguke hainbat zentzutan (San Vicente).\nZure diskurtsotik ondorio asko atera ditzakegu, baina artikulu honetan ez direnez sartzen bakarra azpimarratuko dizuet. Hautematen den lehen gauza da zu ez zarela objektiboa eta ez duzula izateko asmorik ere. Zure diskurtsoa alderdikoia da eta ez diotsut nik, ondo ezagutzen zaituzten estatuko komunikabide batek esaten dizu:\n“Sustapenaren dilema, Arabako Errioxa suntsitu edo PPren gotorleku bat ahuldu. Ibilbiderik merkeenak Arabako Errioxako mahasti asko mehatxatzen ditu; zonalde enblematiko hori salbatzen duten aukerek Errioxako mahastien lurraldeak kaltetzen ditu, Alderdiaren gotorleku tradizional bat. Alternatibak ez dira soilik arlo ekonomikoan Gobernuarentzat; Exekutiboa kontrolatzen duen alderdiarentzako kostu politikorik txikiena dutenak ere izango lirateke.\nAVE Ojako lautadan eraikitzeak kostu paisajistiko eta ekonomiko txikiagoa izango luke.\nEta datu estatistiko labur batzuek agerian uzten dute zergatik izango den oso zaila Ministerioari eta zuri objektibotasuna eskatzea: Errioxako PP Gobernu Autonomiko bat da Rajoyrentzat, ehunka alkatetza, 6 diputatu eta senatari, Senatuko lehendakariorde bat… eta Arabako Errioxak mila boto eta hiru alkatetza txiki besterik ez dio ematen. Datu horiekin, ulergarria da zuk errealitatea desitxuratzea, zure txapeletik abilki 4 iruzur atereaz:\n1. IRUZURRA: Faltsua da ibilbidea Sonsierratik hego bazterretik baino merkeagoa dela esatea. Zifrak azpijokoan moldatu dituzte eta zerorrek argitzen duzu hori hurrengo hau esatean: “informazio bakarra 1:25.000 eskalako kartografiak dira, eta azterketarekin 1:5.000 eskalan izango ditugu ondorioak ateratzen hasteko”. 1:25.000 eskalan ez dago proiektuaren kostu erreala ebaluatzeko modurik, Sonsierra Ojako ibarra bezain lau eta erraz agertzen baita, nahiz eta, zerorrek ezagutzen duzun moduan, “Arabako Errioxa-Sonsierra” bidea motzagoa baina askoz nekezagoa izan.\nArrazoizko alternatiba bat egungo ibilbideak berregituratzea izango litzateke (San Asensio).\n2. IRUZURRA: Faltsua da lau aukera horiek besterik ez dagoela esatea. Askoz alternatiba gehiago daude eta merkeagoak, adibidez, egungo trenbidearena AVEk eskatzen duen dimentsioetara ezin hobeto zabaldu baitaiteke, erantsitako argazkietan ikus dezakezun moduan. Gaur egungo ardatz hori %75ean erabiltzeak, puntu gatazkatsuenak berriro eginez, erabiltzen ari zareten aurrekontuaren herenarekin egin ahal izango litzateke eta ez luke ia inpakturik izango Paisaian ez ardogileengan. Zergatik ez duzu nahi soluzio hori Errioxa Garaiko ibilbidean eta bai nahi duzu Errioxa Behereko ibilbidean?\nEgungo ibilbidearen %75 AVErako berregituratu daiteke txikizio handirik gabe (Briones)..\n3. IRUZURRA: Faltsua da hegoaldeko ibaiertza beteta dagoela eta iparraldekoa arindua esatea. Adibidez, Ministerioak 1. eta 2. alternatibak pasatzea planteatzen duen Ojako lautada handian 15-20 kilometroko zabalera dago. Ojako begiralekuan kokatzen den edozein behatzailek ikusiko du paisaia zabala, lan egiteko erraza, arindua, ardo tradizio eskasekoa eta Gizateriaren Ondare proposatutako nukleotik kanpo. Aitzitik, justu Ebroren beste aldean, UNESCOren hautagaitzaren bihotzean, 3. eta 4. Proposamenek igarotzen dituzten Bastida, Briñas eta S.Vicenten lur malkartsuak daude, 3 km eskaseko zabalera dutenak.\n4. IRUZURRA: Faltsua da Euskal Herriak azpiegiturez gainezka jartzen zaituztela intsinuatzea. Ez, zeu zara zeure kapritxo garesti bat besteen lurraldetik pasa nahi duena. Autolekoa izan eta ipuin horrekin etortzeak ezjakintasun historikoa eta ekonomikoa erakusten du. Egia da bilbotarrek duela 150 urte “ardoaren eta barazkien trena” eraiki zutela euren populazio hazkorra hornitzeko, baina aldi berean egia da tren horrek zuen herria eurrez aberastu zuela ere, geralekuak egin ziren Errioxa Behere osoko eta Errioxa Garaiko nukleoetan.\nErraztasun topografiko bera arrazoi izanik, Euskal-Aragoitar autobidea Ebroren hegoaldeko aldetik egin zen duela 40 urte, zuen herriak euskal aldekoak baino askoz gehiago aberastuta. Zuk ondo gogoratzen duzunez, mahastiek eta ardoaren paisaiak baliorik ez zuten garaiak ziren haiek, balio zuena industrializazioa eta azpiegiturak baitziren, baina, aipatutako arrazoiengatik, Arabako Errioxa-Sonsierra ezer gabe geratu zen. Hala ere, mahasti zaharrek eta ardoaren paisaiak balioa hartu dutenean, hori besterik ez duten herriei, kendu egingo diezula esaten diezu, eskualdea hamar minutuan izar iheskor batek zeharka dezan.\nZure adierazpenak irakurtzean barre egiteko arrazoi batzuk dituzula ikusten dut eta beste batzuek ikaratzeko.\nFinean, Cuevas kontseilaria, eskerrik asko argi hitz egitearren, zure intentzioak, boterea eta argudioak erakustearren, euretako asko nahita faltsutuak izanik. Utzidazu azken hausnarketa bat egiten: inbertsio faraoniko justifikatu gabeen garaia joan zitzaizuen, gaur zintzo eta objektibitatez ekiteko sasoia da.


Ur beroaren sarea | Consumer\nUr beroaren sarea\nBanaketa nagusietan, hodiek eta haien ainguraketek dilatazio-mugimenduak ahalbidetu behar dituzte beroaren bidez.\nIrudia: Csaba J. Szabo\nUr beroa bi modutan sortzen da: berogailu batean metatuta edo behar den neurrian uraren tenperatura igotzen duen galdara baten bidez. Lehenengo kasuan, hornidura azkarragoa da, ur beroak berogailua iturritik bereizten duen distantzia baino ez baitu egin behar. Galdara batean, ura aldez aurretik berotzen den barneko sare bat zeharkatu behar da.\n10 litrotik gorako edukiera duen ur beroko andel bat izanez gero, baldintza hauek bete behar dira: ura ezin da zuzenean banaketa-sarera konektatu. Hala egin nahi bada, ur hotzeko hodiak, deposituaren sarreraren ondoan, ixteko txorrota, euste-gailu bat, estankotasuna kontrolatzeko purgagailua eta segurtasun-balbula izan behar ditu. Berokuntza zentraleko edo ur beroko lurrunezko galdarak ere ezin dira zuzenean konektatu banaketa publikoko sare batera, haien elikadura biltegi batetik abiatzen baita.\nTxorrotei dagokienez, ur hotza eta beroa nahasteko ereduak direnean (adibidez, aginte bakarreko txorrotak edo txorrota termostatikoak), ur beroa ur hotzaren hodira eta alderantziz igarotzen utzi behar dute.\nUr beroaren instalazioaren diseinua ur hotzarenaren antzekoa da. Hala ere, ibilbide paraleloetan, ur beroko hodiak ur hotzeko sarearen gainetik jarri behar dira beti. Hoditeria horiek ez dute beroeraginik izan behar eta, horretarako, ur beroko kanalizazioetatik bereizita joan behar dute. Zehazki, gutxienez lau zentimetroko distantziara.\nMetatze-ekipoek germenak garatzea saihestu behar dute\nTenperaturari dagokionez, ur beroa sortzen duen ekipoan sartutako gailu batetik kontrolatzen da. Banaketa nagusien hodiek eta ainguraketek, gainera, beroak eragindako mugimenduak jasateko dilatadoreak izan behar dituzte. Zati zuzenetan zabalgailuak jartzea ere kontuan hartu behar da.\nAzkenik, metatze-sistemak dituzten ur beroa ekoizteko ekipoek fluidoetan germenak garatzea saihestu behar dute, eta nahitaezkoa da itzulera-sare bat izatea, kontsumo-puntu urrunenera iristen den hodiaren luzera 15 metro edo gehiago denean.\nHodi-sareen isolamendua funtsezkoa da fluidoak galdarak edo berogailuak ematen duten tenperaturatik oso gertu irits daitezen. Erregulazio-gailuak fluidoak zer gradutara berotzen diren kontrolatzeko aukera ematen du. Nahasketarik gerta ez dadin, ur hotzeko hodiak urdinez markatzen dira eta ur berokoak gorriz.\nainguraketak bero Hodiak ur hotza ura


�Putxe� Lopez eta Francoren erregea - GARA\n�Putxe� Lopez eta Francoren erregea\nMadrilen hartuko zituen Lopezek Euskal Herrira itzultzeko indarrak. Ez du herritarren gehiengoaren babesa, baina Madrilen txaloak bildu ditu. Heroi bat da, Ebrotik gora kemenez Espainia zaintzen duen heroia, hots.\nEz naiz tronpatu. Ez nuen Patxi idatzi nahi, Putxe baizik. Putxerazoagatik, jakina. Lopez Arabak, Bizkaiak eta Gipuzkoak osatzen duten autonomiaren Lehendakaritzara 100.000 herritarren bozak balio gabe utzi zituztelako iritsi baita. Espainiar nazionalistek gehiengoa dute Gasteizko Parlamentuan Alderdien Legeari esker, herriak beste zerbait esan zuen arren. Hau da Lopezen Gobernuaren jatorrizko bekatua, eta erro usteletatik nekez ateratzen dira enbor sendoak. Are gutiago hosto ederrik! Batzuek nahiko lukete guk hau ahaztea. Gustatuko litzaieke iruzurraren aztarnak ezkutatzea, eta denborak zilegitasun eza estaltzea. Ene ustean, berriz, hau ere oroitzapen historikoa da, gertaera hurbila izanik ere. Egindakoa oroitu beharra dagoelako. Hau eta egin dituzten iruzur guztiak, jakina. Nik ez dut atzendu Nafarroan hondarreko bi foru hauteskundeetan gauzatu zuten «putxerazoa». Ezta udal askotan ikusitakoa ere. Etengabe oroitu behar da benetako demokraziarik gabeko eremuan bizi garela. Hemen jendeak ezin duela gustuko boza eman, espainiar legeek horrela ezarri dutelako. Finean, espainiar epaileek erabakitzen dutela nor izan daitekeen euskaldunon ordezkari!\nMadrilen izan da Lopez. Ongietorri beroa egin diote Europa Pressek antolatutako gosarian. Bertan Josu Jon Imaz zegoen, beste askoren artean. Nonbait, oso pozik jarri ziren han bildutakoak (Imaz barne?) Lopezek presoen senideak diru laguntzarik gabe utziko dituela iragarri zuelarik. Hurrengoan esaten baldin badu esnea erosteko edo tranbia erabiltzeko ETA gaitzetsi beharko dela txaloak jasoko ditu, halaber. Espainian krudelkeria eta neurri inkisitorialak ongi ikusita daude. Batez ere Estatuaren estrategiaren ahulezia nabarmentzen denean. Batez ere, espainiar nazionalismoak lehia politikoa irabazteko gaitasunik ez duelarik.\nMadrilen hartuko zituen Lopezek Euskal Herrira itzultzeko indarrak. Ez du herritarren gehiengoaren babesa, baina Madrilen txaloak bildu ditu. Heroia da, Ebrotik gora kemenaz Espainia zaintzen duen heroia, hots. Eta hori gauza handia da han. Jakina!\nEta heroi hau alde batera utzita, beste batengana joanen naiz: Juan Carlos Borbonengana, hots, espainiar demokraziaren heroi nagusiarengana. Orain betetzen dira 40 urte Francok hautatu zuenetik. Diktadore faxistak orduan erabaki zuen Juan Carlos Borbon izanen zela espainiar estatuburua. Orduan esan zuen Francok dena lotuta eta ongi lotuta uzten zuela.\nPutxerazoaren oroitzapen historikoarekin hasi eta erreformaren iruzurrarekin bukatu nahi dut. Horretarako, gogora ekarriko dut Juan Carlos Borbonek 1969an, Korte frankistek bere izendapena babestu ondotik egin zuen mintzaldiaren zati esanguratsu bat. Gaur egungo «demokrazia»ren erroak agerian uzten ditu. Halaber, putxerazoen ohitura nondik datorren ulertzeko lagungarria izan daiteke: «Quiero expresar en primer lugar, que recibo de Su Excelencia el Jefe del Estado y Generalísimo Franco, la legitimidad política surgida el 18 de julio de 1936, en medio de tantos sacrificios, de tantos sufrimientos, tristes, pero necesarios, para que nuestra patria encauzase de nuevo su destino».